*Swydd Newydd* Swyddog Cefnogi Cyllid ac Adnoddau - Comisiynydd y Gymraeg\nSwyddog Cefnogi Cyllid ac Adnoddau\nCyflogwr: Comisiynydd y Gymraeg\nCyflog: £23,400 i £26,400\nDyddiad Cau: 27/11/2017 (359 diwrnod)\nComisiynydd y Gymraeg Siambrau'r Farchnad , 5–7 Heol Eglwys Fair Caerdydd, Caerdydd, Cymru CF10 1AT\nFfôn: 0345 6033 221\nY raddfa gyflog flynyddol ar gyfer y swydd hon yw £23,400 i £26,400. Caiff y cyflog ei dalu’n fisol, fel rheol ar y diwrnod olaf yn y mis\nMae Comisiynydd y Gymraeg yn gweithredu Cynllun Pensiwn y Gwasanaeth Sifil. Yn unol â Deddf Pensiynau 2008 mae’n ofynnol i ni eich cofrestru’n awtomatig – os ydych am eithrio eich hunan o’r cynllun pensiwn bydd gofyn i chi ein hysbysu yn ysgrifenedig.\nYr oriau amodol ar gyfer staff sy’n gweithio llawn-amser yw 37 awr yr wythnos, heb gynnwys toriadau prydau bwyd. Oriau arferol yw 9.00 tan 5.00\nMae’n rhydd i staff Comisiynydd y Gymraeg ddewis gweithio oriau hyblyg. O dan y cynllun, mae’n rhaid i unigolyn weithio cyfanswm o 37 awr yr wythnos (yn ddarostyngedig i’r hawl i gario amser drosodd)\nYn flynyddol cewch 31 diwrnod y flwyddyn o wyliau gyda chyflog. Yn ogystal cewch 10 diwrnod o wyliau cyhoeddus a braint.\nBydd eich swydd gyda Chomisiynydd y Gymraeg ar brawf am 6 mis\nYsmygu ac Iechyd:\nYn unol â deddfwriaeth genedlaethol, ni chaniateir ysmygu yn unrhyw ran o swyddfeydd Comisiynydd y Gymraeg\n12.00 canol dydd, 27 Tachwedd 2017\nWythnos yn cychwyn 4 Rhagfyr 2017\nUwch Swyddog Cyllid ac Adnoddau\n1.\tCofnodi archebion ac anfonebau ar y system gyfrifon cyfrifiadurol yn gywir ac yn amserol. Prosesu taliadau i gyflenwyr. Delio ag unrhyw gwestiynau neu ymholiadau yn ymwneud ag archebion, anfonebau neu daliadau.\n2.\tProsesu a thalu treuliau swyddogion gan sicrhau eu bod wedi eu hawdurdodi’n briodol ac wedi eu hawlio yn unol â pholisi a gweithdrefnau’r Comisiynydd.\n3.\tProsesu cyflogau swyddogion Comisiynydd y Gymraeg yn unol â’r nodyn cyngor a ddarparir gan yr Uwch Swyddog Adnoddau Dynol. Sicrhau bod y gwybodaeth wedi ei phrosesu’n gywir, yn gyflawn ac yn amserol er mwyn talu swyddogion ar ddiwrnod gwaith olaf y mis.\n4.\tDosbarthu a chasglu derbynebau cardiau pwrcasu yn fisol. Cysoni’r gwariant a’i brosesu’n fisol.\n5.\tCysoni datganiad Trainline/Diner’s Club a phrosesu’r gwariant i’r system gyllid yn fisol\n6.\tProsesu’r asedau sefydlog i’r system Asedau Sefydlog. Cynnal proses flynyddol o wirio bodolaeth yr asedau.\n7.\tCysoni balansau rheoli’r cyfrifon yn gyfnodol, megis: Asedau, Credydwyr, Dyledwyr, y Banc a’r Cyflogau. Gwirio unrhyw wahaniaethau amser neu barhaol.\n8.\tMonitro balansau yn y cyfrifon banc wrth brosesu taliadau. Paratoi rhagolwg o’r llifoedd arian yn fisol gan ragweld y trosglwyddiadau rhwng y cyfrifon sydd eu hangen er mwyn sicrhau bod arian digonol ar gael i dalu. cyflenwyr/swyddogion\n9.\tCynorthwyo’r Uwch Swyddog Cyllid ac Adnoddau i baratoi’r adroddiadau Dalwyr Cyllideb a’r Adroddiad Cyllid misol i’w cyflwyno i’r Tîm Rheoli.\n10.\tCynorthwyo’r Uwch Swyddog Cyllid ac Adnoddau i baratoi’r cyfrifon blynyddol, yn ôl y galw.\n11.\tCynorthwyo’r Uwch Swyddog Cyllid ac Adnoddau i baratoi’r Amcangyfrif ariannol blynyddol at sylw Gweinidogion Cymru a’r Gyllideb fanwl i’w chyflwyno i’r Tîm Rheoli, yn ôl y galw.\n12.\tGwaith gweinyddol fel y gofyn megis trefnu ceir llog, ystafelloedd mewn gwestai, tocynnau trên ac awyren, archebu nwyddau swyddfa a chadw gorolwg ar y stordy nwyddau swyddfa ar lawr 2 i sicrhau bod trefn dderbyniol.\n13.\tBod yn gyfrifol am lwytho dogfennau’r Tîm Cyllid ar y fewnrwyd.\n14.\tCynorthwyo’r Uwch Swyddog Cyllid ac Adnoddau gyda hyfforddiant ac ymwybyddiaeth cyllid, yn ôl y galw.\n15.\tCynorthwyo’r Uwch Swyddog Cyllid ac Adnoddau trwy fod yn gyfrifol am faterion gweinyddol a gweithredol cynnal gwasanaethau’r swyddfeydd.\n16.\tAteb a throsglwyddo galwadau ffôn neu gymryd negeseuon ar sail trefn rota a chofnodi’r wybodaeth yn unol â pholisïau mewnol. Gweithredu fel pwynt cyswllt cyntaf ar gyfer ymwelwyr i’r swyddfa yn ôl yr angen.\n17.\tCynorthwyo gyda’r trefniadau post; agor y post sy’n cyrraedd a’i drosglwyddo i’r swyddogion (neu’r timoedd) priodol; delio gyda’r post sy’n mynd allan o’r swyddfa gan sicrhau fod cyllid digonol yn y peiriant ffrancio bob amser a threfnu cyllid ychwanegol yn amserol. Cofnodi’r wybodaeth yn unol â pholisïau mewnol.\n18.\tFe rhan o dîm, bod yn gyfrifol, yn ôl y galw, am gynorthwyo gyda gwaith gweinyddol ar draws y sefydliad.


Ffermydd Teuluol | Cywain | Menter a Busnes\nMae Ffermydd Teuluol, grŵp o ffermwyr o ogledd Cymru, wedi cymryd rheolaeth dros y gadwyn fwyd o’r fferm i’r plât gyda lansiad prydau parod Cig Oen Cymru PGI.\nCyflwynodd Ffermydd Teuluol eu prydau hawdd a chyflym i’w coginio ar stondin Cywain yn y Sioe Frenhinol.\nYn wreiddiol, daeth y grŵp o wyth o ffermwyr bîff a defaid at ei gilydd mewn ymgais i ddeall mwy am adwerthu Cig Oen Cymru PGI gyda’r bwriad o wella rhagolygon y farchnad ar gyfer eu cynnyrch cig.\nEr mwyn deall yr heriau sy’n wynebu’r diwydiant yn well, ymchwiliodd y grŵp mewn i’r sector adwerthu yn ogystal â chyfarfod gydag adwerthwyr a phrosesyddion gyda chymorth rhaglen Agrisgôp Cyswllt Ffermio ac arweiniad marchnata oddi wrth Cywain.\nO ganlyniad i’r trafodaethau, gwelwyd fod angen dewis cyfleus ar gyfer prydau cig oen er mwyn apelio at gwsmeriaid modern.\nDywedodd Rheolwr Cywain, Myrddin Davies, “Rydym ni wedi cefnogi’r grŵp gyda datblygu cysyniad y brand, a chanfod cymorth ychwanegol, er enghraifft, rhaglen Leader Conwy am gyllid ar gyfer ymchwil i’r farchnad ac ymgysylltiad.\n“Wnaethom ni gefnogi a pharatoi’r grŵp ar gyfer cyfarfodydd gyda phrynwyr o archfarchnadoedd a’u darparu gyda chyfleoedd prawf fasnachu a llwyfan mewn digwyddiadau masnachu bwyd a diod.\nDerbyniwyd cefnogaeth oddi wrth Brosiect Helix Llywodraeth Cymru hefyd, a bu Ffermydd Teuluol yn cydweithio gyda’r Ganolfan Technoleg Bwyd yng Ngholeg Menai er mwyn cyrraedd eu huchelgeisiau coginio.\nO ganlyniad i’r ymchwil, cynhyrchir ystod o fyrgyrs a pheli cig o wahanol flasau mewn saws. Bellach, mae’r byrgyrs a’r peli cig yn cael eu creu ar y cyd gyda phrosesyddion cig, Roberts of Port Dinorwig.\nDywedodd Emyr Owen o Ffermydd Teuluol, “Mae Cywain wedi’n galluogi ni i gael blas ar y farchnad. Maen nhw wedi’n helpu ni i brawf fasnachu ein cynnyrch, gweithio’n agos gyda chwsmeriaid posib a’n cyflwyno i’r bobl gywir yn ogystal â denu sylw atom ni. Hebddyn nhw, fyddwn ni ddim yn y sefyllfa hon nawr.”


Camddefnyddio Sylweddau - Cyngor Sir Ceredigion\nGwasanaethau Lleol yng Ngheredigion\nGwasanaethau Cyffuriau ac Alcohol Dyfed (DDAS) – 0330 363 9997 – confidential@d-das.co.uk - 25 Rhodfa’r Gogledd, Aberystwyth, SY23 2JN & 39 Stryd y Santes Fair, Aberteifi, SA43 1EU. Un pwynt o gyswllt haen 2 ar gael at ddefnydd y sawl sy’n defnyddio cyffuriau ac alcohol, teuluoedd a phobl broffesiynol. Gall yr holl atgyfeiriadau at system trin camddefnydd o sylweddau Dyfed ddod trwy’r gwasanaeth hwn.\nTîm Cyffuriau ac Alcohol Cymunedol Ceredigion (CCDAT) – 01970 636340 – Gorwelion, Aberystwyth. Atgyfeiriadau trwy un pwynt mynediad Cyffuriau ac Alcohol Dyfed. Darpariaeth o driniaethau strwythuredig Haen 3. Mae ymyraethau’n cynnwys rhoi presgripsiwn cyfnewid, dadwenwyno cymunedol, atgyfeirio at wasanaethau Haen 4, a therapi seicolegol a seicogymdeithasol.\nTîm Gofal Cymdeithasol Ceredigion ar Gamddefnyddio Sylweddau – 01545 574000 – Penmorfa, Aberaeron, SA43 0DY. Derbynnir pob atgyfeiriad trwy un pwynt mynediad Cyffuriau ac Alcohol Dyfed. Mae’r tîm yn darparu asesiadau anghenion cymhleth Haen 3 a Thriniaeth Arbenigol Haen 4, ymgynghoriad ar gyfer asiantaethau camddefnyddio sylweddau ac adrannau gwaith cymdeithasol. Asesiadau arbenigol a gwaith cyswllt gydag asiantaethau eraill trwy’r Sir. Darparir gwasanaethau mewn partneriaeth rhwng Cyngor Sir Ceredigion, Bwrdd Iechyd Hywel Dda, Ymddiriedolaeth Prawf Cymru a’r Trydydd Sector.\nGwasanaeth Dewisiadau ‘Drugaid’ - 01554 755779 – mae’n cynnig cymorth, gwybodaeth am atal a lleihau niwed, ac ymyraethau therapiwtig ac ymarferol i blant, pobl ifanc a theuluoedd ynglŷn â’r defnydd o gyffuriau ac alcohol. Mae Dewisiadau’n cyflwyno ymgyrchoedd estyn allan ac yn cynnig hyfforddiant ac ymgynghoriaeth barhaol a chymorth i wasanaethau cyffredinol, y rhai sy’n targedu a rhai arbenigol.\nFfynonellau eraill o Gymorth\nMae llawer o adnoddau ar-lein sy’n rhoi cyngor a gwybodaeth am gyffuriau ac alcohol gan gynnwys ychydig o adnoddau hunangymorth. Dyma rai llefydd defnyddiol i chwilio am wybodaeth:\nGalw Iechyd (NHS Direct)\nFRANK - 0800 776600\nMae Gwasanaethau Camddefnyddio Sylweddau yng Ngheredigion yn anelu at leihau’r niwed a achosir i’r unigolyn, ei deulu, ffrindiau a’r gymuned, trwy ddarparu asesiad, rheoli gofal ac amrywiaeth o ymyriadau cymunedol a mynediad at driniaethau cleifion mewnol a phreswyl.\nDarparir gwasanaethau gan Gyngor Sir Ceredigion, Awdurdod Iechyd Hywel Dda a Gwasanaeth Cyffuriau ac Alcohol Dyfed (DDAS), ac mae pob atgyfeiriad at y Gwasanaethau i Oedolion sy’n Camddefnyddio Sylweddau yn cael ei wneud trwy DDAS - 0330 363 9997.\nBeth yw camddefnyddio sylweddau?\nCamddefnyddio sylweddau yw parhau i ddefnyddio cyffuriau neu alcohol er gwaethaf y canlyniadau negyddol i’r unigolyn sy’n eu defnyddio, ei ffrindiau, teulu a’r gymuned. Mae modd i bob math o ddefnydd o sylweddau beri problemau iechyd, cymdeithasol neu droseddol.\nY sylweddau a ddefnyddir amlaf yw alcohol, nicotin a chanabis. Mae eraill yn cynnwys cyfnerthyddion fel amffetaminau, opiadau fel heroin a thawelyddion fel faliwm.\nBeth sy’n achosi camddefnyddio sylweddau?\nYn aml, mae defnyddio sylweddau’n dechrau pan mae pobl yn ifanc ac o dan ddylanwad ffrindiau a theulu. Bydd y rhan fwyaf o bobl yn defnyddio llai wrth iddynt fynd yn hŷn, ond gall fod yn broblem i eraill. Er eu bod ar y cychwyn yn mwynhau’r effeithiau, mae’n gallu mynd yn fwyfwy anodd iddynt fwynhau bywyd heb ddefnyddio sylweddau.\nI rai pobl, mae defnyddio sylweddau yn eu helpu i ymdopi ag anawsterau yn eu bywydau, a gall hyn arwain at gynnydd yn eu defnydd o sylweddau. Wedyn, gall defnyddio sylweddau achosi problemau i’r unigolyn, yn ariannol neu yn eu perthnasau ag eraill, sy’n eu hannog i ddefnyddio rhagor, gan greu cylch dieflig.\nMae rhai pobl yn defnyddio sylweddau i reoli poen corfforol neu emosiynol, ac er bod defnyddio sylweddau’n cynnig rhyddhad yn y tymor byr, bydd yna ganlyniadau negyddol yn y pen draw.\nPa broblemau a achosir gan gamddefnyddio sylweddau?\nMae defnydd cynyddol o gyffuriau ac alcohol yn gallu arwain at ddibyniaeth gorfforol a/neu seicolegol sy’n ei wneud yn anoddach i’r unigolyn roi’r gorau i’w defnyddio er gwaethaf y canlyniadau.\nMae camddefnyddio sylweddau’n gallu achosi canlyniadau difrifol iawn i iechyd corfforol a meddyliol yr unigolyn, mae’n gallu chwalu’r teulu, achosi problemau ariannol a digartrefedd, arestio, colli gwaith a marwolaeth mewn ambell achos.\nEsboniad o’r Haenau:\nHaen 1 – gwybodaeth a chyngor, sgrinio ac atgyfeirio at driniaeth arbenigol ynghylch cyffuriau, a ddarparir gan arbenigwyr digyffur\nHaen 2 – gwybodaeth a chyngor gan wasanaethau sy’n arbenigo mewn cyffuriau, asesiad blaenoriaethu, atgyfeirio at driniaeth strwythuredig ynghylch cyffuriau, ymyraethau seicogymdeithasol, gwasanaethau lleihau niwed (yn cynnwys cyflenwad nodwyddau) ac ôl-ofal\nHaen 3 – asesiad cyffuriau yn y gymuned a thriniaeth strwythuredig (gan gynnwys presgripsiwn cymunedol, ymyraethau seicogymdeithasol, a rhaglenni dydd)\nHaen 4 – triniaeth breswyl, fel unedau cleifion mewnol GIG ac unedau adfer yn y sector wirfoddol\nGolwg yn Wael / Colli eich Clyw?


LLANDDEUSANT MON.|1896-01-10|Y Llan - Welsh Newspapers\nLLANGENNECH. Derbyniais lyfchyr heddyw oddiwrth Simon, yn rhoddi ychydig o hanes y Llan i mi. Dywed fod tua 80p wedi eu rhanu y dydd o'r blaen allan o fane cynilo yr Ysgol Sabbothol. Da iawn, onide? Mae y nodachfa sydd i gymeryd He yma y mis hwn yn debyg iawn o fod yn llwydd- ianus, gan fod merched bach y G.F. S. ac ereill yn ddiwyd dros ben yn parotoi ar ei gyfer. Nid yw y diwygiad eto wedi cymeryd lie yn yr Ysgol Sabbothol, ond clywais fod ychydig gyffro yn y gwersyll. Da oedd genyf glywed fod cychwyniad wedi ei roddi i gyfarfol gweddi y bobl ieuainc ar foreu Sul. Daliwch ati, fechgyn bach y mae'r gwaith bendigedig hwn yn sicr o fod yn fendith i chwi a'r Eglwys yn gyflredinol, pan bydd y rhai hyny sydd yn awr yn cario'r gwaith ymlaen yn malurio yn mhriddellau oer y dyffryn. Cynhaliwyd gwasanaeth y Plygain yn yr Eglwys foreu dydd Nadolig am 6.30, pryd y daeth nifer dda o'r Eglwyswyr ynghyd. Bu yma hefyd wasanaeth am 11 o'r gloch, ynghyd a. gweinyddiad o'r Cymun Ben- digaid. Da iawn oedd gan Hen Golier' i weled rhai Ymneillduwyr yn bresenol yn y gwasanaeth hwn. Credai 'Hen Golier' yu drwyadl, os na ddychwela y gwenyn ir hen lestr, y byddant mewn ychydig flynyddau wedi efelychu cymaint ar hen wasanaethau bendigedig ein Heglwys anwyl, fel y bydd yn anmhosibl i wneyd gwahaniaeth rhwng gwasanaeth cyhoeddus Ymneillduaeth ag Eglwysig. Yr wyf yn cofio yn eithaf da am y diweddar Barch. Dafydd Rees, Capel Als, Llanelli. Dyn selog iawn oedd ef dros Independia Fawr, ac nid oedd neb mwy uchel ei lais nag ef a'i gynulleidfa yn gwaeddi I Pabyddiaeth, Pabyddiaeth,' ar offeryn cerdd mewn Eglwys Sefydledig, ond beth welwn y dyddiau hyn, hyd yn nod yn Nghapel Als, Llanelli? Dim ond full orchestral band. Carai Hen Golier' i'r dydd i wawrio yn sydyn pan bydd canu y cysegr ymhob Eglwys a chapel hefyd trwy'r wlad yn cael ei gynorthwyo gan seindorf o'r fath ag sydd yn Tabernacl, Treforis, neu Gapel Als, Llanelli. Yr wyf wedi crwydro oddiwrth hanes Ileol y waith hon, Mr Gol., ond cyfyngaf fy hun yn fwy y tro nesaf. Gofidus genyf groniclo marwolaeth a chladdedigaeth Mrs Evans, Pencoed, o'r plwyf hwn. Bu y wraig hon yn aelod cyson o'r Eglwys yn y lie hwn am tua 35 mlynedd. Fel y bu fyw, felly y bu farw, yn Gristion disglaer, a'i holl ymddiriedaeth yn ei hanwyl lesu. Gadawodd hen wr oedranus ar ei hoi, pump o fechgyn, ac un ferch, pa rai sydd i gyd mewn cyflawn oed. Daeth tyrfa fawr ynghyd ar ddiwrnod y claddu, sef Rhagfyr 20fed, i dalu y parch olaf i'w gweddillion marwol trwy ei hebrwng i fynwent Eglwys y plwyf, lie y gorwedda hyd ganiad yr udgorn diweddaf. Heddwch i'w llwch.— Hen Golier.\nLLANRUG. HAELIONI.—Da geuym hysbysu fod y Cadfridog Rowlands, o Blastirion, yn ol ei arferiad blynyddol, wedi cyfranu llawer iawn i drigolion Llanrug a Chwmyglo eleni eto. Hefyd, y mae Miss Rowlands, Tyddyn Elan y Parch. James Parry, Plasgwyn y Parch. T. Johns, Rheithordy a'r Milwriad Ruck, Llwynybrain, wedi cofio yn helaeth adeg y gwyliau am y rhai oedd mewn angen. MARWOLAETH.—Dydd Sadwrn, Rhagfyr 28ain, fe gladdwyd Mr Robert Morris, Glyn Ifor, yn 78 mlwydd oed, yn mynwent y plwyf, Llanrug. Gweinyddwyd gan y Parch. J. Salt, ficer Llandinorwic. Bu Mr Robert Morris yn gweithio gwaith saer coed ar ystad Plastirion am haner can' mlynedd, ac yr oedd yn uchel ei barch gan y Cad- fridog Rowlands, yr hwn fu yn hynod ofalus o hono yn ystod ei afiechyd. Y CLWB DILLAD.—Yr wythnos ddiweddaf rhanwyd tocynau y clwb dillad, yn yr hwn y mae 91 o aelodau. Y mae Miss Row- lands, IJyddyn Elan, yn deilwng o daiolch- garwch pawb yn y plwyf am y gofal a'r drafferth y mae'n gymeryd i gynorthwyo gwragedd gweddwon ac ereill sydd mewn angen am gynorthwy y clwb dillad.\nLLANNON, SIR GAERFYRDD1N.\nLLANNON, SIR GAERFYRDD1N. Cynaliwyd nodachfa yn yr ysgoldy ar ddydd Mawrth, y 17eg o'r mis diweddaf, yr elw yn myned tuag at glirio y ddyled oedd ar yr ysgol. Bu y merched yn ymgasglu i'r ficerdy bob wythnos yn ystod y gauaf diweddaf a hwn, i weithio yn ddyfal a'r nodwydd ddilladau a phethau ereill gogyfer a'r achlysur, a chafwyd llawer o roddion gan gyfeillion a dieithriaid, fel erbyn y diwrnod yr oedd yna gasgliad da anghyffredin o bob math o nwyddau mewn Haw. Agorwyd y gweithrediadau am dri oV gloch, gan Mr Frank Nevill, Llanelli, (yn absenoldeb anocheladwy Mr R. Goring-Thomas) mewn ychydig o eiriau cymwys iawn, a chynygiwyd aceiliwy ddiolchgarwch iddo gan Mr Richards, Gellywernen, a Mr T Madoc Jones, Llannon. Y rhai oeddynt yn llywyddu wrth y gwahanol stalls oeddynt a ganlyn: -Mrs Thomas, Ficerdy Mrs Vivian a'i merched, a Miss Beaumont, Plas; Mrs Evans, ysgoldy Misses Jones, Maddox, John, Lewis, a'r Parch J Phillips. Trwy ymdrechion Mr Evans, ysgolfeistr, a Mr T M Jones, cafwyd cyngerddau byrion o bryd i bryd. Da genym allu dweyd fod swm o dros £ 50 wedi ei wneyd, yr hwn sydd dda, pan ystyriom mai plwyf gwledig yw hwn, ac mai y gauaf oedd hi. Ar y nos Lun olaf yn y flwyddyn aed a'r hyn oedd yn ngweddill i'r Tumble Reading Room,' lie y cafwyd £7 eto yn ychwanegol Hyderwn fod genym ddigon yn awr, ar ol talu y treuliau cydfynedol a pheth fel hyn, i gyflawni yr amcan mewn golwg wrth ei ebyiial.-Irenaeus.,\nFFESTINIOG A'R AMGYLCHOEDD.\nFFESTINIOG A'R AMGYLCHOEDD. CYMDEITHAS LENYDDOL A DUWINYDDOL ST. MIC]EAFL'S. -Nos Wener, yn yr Ysgol Genedlaethol, cynhaliodd y gymdeithas uchod ei chyfarfod. Llywyddwyd gan Mr Joseph Jones, Tynymaes, a chafwyd cyfar- fod amrywiaethol, ac awd drwy y rhaglen a ganlyn Carol, Parti, o dan arweiniad Mr John Evans; papyr, y Parch. Anthony Davies deuawd, Mri John P. Jones a John Evans dadl, Miss Mary M. Hughes a Mr A. Woolford ymgom, Miss Lizzie Francis, Miss Ellen Jones, a Miss Maggie Williams; deuawd, Mr Davia Edwards a'i gyfaill; papyr, Mr William Davies, Teilia-isaf; deuawd, Mr Edward J ones a'i gyfeilles; dadl, Mr David 0. E loans ac Alfred Wool- ford carol, Parti. Y na terfynwyd cyfarfod hynod o dda.Gohebydcl.\nLLANDDEUSANT MON. CYNGERDD.—Cynaliwyd cyngerdd pobl- ogaidd yn ysgoldy y Bwrdd yn y lie uchod, pryd y cymerwyd y gadair gan Mr R D Hughes, (Pencerdd Arfon) organydd, Eglwys Dewi Sant, Bangor, ac arweiniwyd yn ei ddull doniol a medrus gan Machraeth Mon. Cymerwyd rhan ynddo gan Mrs Barker Thomas, Miss Maud Hughes, Miss Hughes, a'i pharti, Misses Owen Meistri Evans, a Jones, Llanfaethlu Edward Wiliiams, R Owen, Llanddeusant Evans, Bryngwran G Edwards, a Griffith Williams, a'i barti. Cyfeiliwyd yn fedrus gan Mrs Barker Thomas, Miss Maud Hughes, a Pencerdd Arfon. Yn ystod y cyngerdd cafwyd cystadleuaeth ar y don Bethesda (o "vaith y diweddar R S Hughes) goreu, Mr G Williams a'i barti. Cafwyd anerchiad rhagorol gan y llywydd ar gerdcioriaeth, a dywedodd yr arweinydd mai ef ydoedd y llywydd cyntat, y bu ef yn cael y fraint o arwain gydag ef, oedd yn awdurdod mewn cerddoriaeth. Hefyd Thoddodd y Pencerdd chwareuad psnigamp ar y berdoneg, o waith un cerddor Cymreig, yr hwn ddarn a chwareuwyd o flaen y Frenhines. Cafodd gymeradwyaeth fydd- arol y dorf ar derfyn y dernyn hwn, ac enynodd ddoniau awenyddol yr arweinydd, yr hwi4 a adroddodd iddo yr englyn canlynol. Ha pynciol y chwery Pencerd(I-Arfon, Ni dderfydd ei fywgerdd Ac angel can ein cyngerdd, Daw i gwin drwy nodau' i gerdd. Yr oedd yn gyngerdd rhagorol, a'r mwyaf z, poblogaidd fu yn yr ardal erioed.\nCWMYGLO. Y WLEDD NADOLIG.-Dylasai yr adrodd- iad fod fel y canlyn :—Gweinyddwyd wrth y byrddau gan Mrs Johns, Rheithordy, Llanrug, ynghyd a'i chwaer, Mrs V oysey Mrs Pickering, Bryncrwn, a Mrs Jones, Aber; Mrs Williams, Railway Hotel, a Mrs Price, Brynbyfryd; Mrs Morris, New Street, a Mrs Williams, Gorsbach. Gwas- anaethwyd gan Lily Williams, L. H. Morgan, Annie Pickering, Annie Jones, Lizzie Jane Pritchard, Lizzie Morris, Annie Williams. YR YSGOl, SUL.-Y Sul diweddaf ethol- wyd Mr William Thomas, Alltgoch, yn arol- ygwr, a Mr John Roberts, Danymarian, yn yagrifenydd. Y mae clwb yr Ysgol Sul o dan ofal Mr Henry Morris, New Street, trysorydd, a Mr Robert Hughes, Tynyr- ardd, ysgrifenydd. CYFARFOD Y PLANT.—Cynhelir cyfarfod y plant bob nos Fawrth gan y Parch D. C. Morgan, a Mr R. T. Williams. Gofalir am 'savings bank' cyfarfod y plant gan Mr Richard Roberts, trysorydd, a Mr John Roberts, ysgrifenydd. Bu cor y plant yn canu yr anthem fechan 'Heibio Gethse- mane nos Sul yn y gwasanaeth, a gwledd ragorol oedd gwrando arnynt. Y COR CANU. — Bu aelodau y cor yn ffyddlon iawn yn y parotoadau ar gyfer gwyliau Nadolig, a theimlir yn ddiolcbgar iddynt am hyny. Cynhelir cyfarfodydd canu bob nos Sul am 5 o'r gloch, a phob nos Fercher. Gofalir am glwb y cor canu gan Mr Richard Roberts, trysorydd, a Miss L. H. Morgan, ysgrifenyddes. Y "CYFAILL EGLWYSIG."—Etholwyd Mr John Roberts, Danymarian, yn yr Ysgol Sul i fod yn ddosbarthwr y Gyfaill Eglwysig am y flwyddyn 1896. Hyderwn y caiff dderbyniad gan bob teulu Eglwysig yn yr ardal.\nLLNNFACHRAETH, MON. Y BWRDD YSCOL.Cynhaliodcl y bwrdd hwn eu cyfarfod nos Wener, y 3ydd cyfisol, o dan lywyddiaeth Mr T. H. Williams, Mynydd (cadeirydd). Arwyddwyd cheques am gyflogau y swyddogion, y cyfanswra yn 16p 2s. Yr hyn fu dan sylw fwyaf ydoedd treuliau y Swyddog Dychweliadol ynglyn ag etholiad diweddar y Bwrdd Ysgol. Yr oedd y treuliau hyn yn cyraedd y swm o lOp 19s 5c. Penderfynwyd eu talu. LLWYDDIANT BARDD.—Bydd yn dda gan holl dderbynwyr y LLAN glywed am lwydd- iant Elldeyrn,' golygydd doniol a galluog y Golofn Farddol. Efe ydoedd y buddugol ar Farwnad Mr Richard Hughes, Cefn- mawr,' yn nghyfarfod llenyddol Dwyran, dydd Calan diweddaf, a John Williams (Alawfardd) ydoedd yr ail, gyda chanmol- iaeth uchel gan y beirniad. Dechreu y flwyddyn ddiwedchf llwyddodd Elldeyrn i enill y gadair oddiar saith o ymgeiswyr rhagorol yn Eisteddfod y Bedyddwyr, yn y Town Hall, Caergybi, am farwnad i'r Parch R. Thomas, eu diweddar weinidog. Mor ddoniol, onide, oedd yr hyglod fardd yn rhoddi braslun o farwnadau yr oes yn y Golofn Farddol yn rhifyn Nadolig o'r LLAN —dangoseg eglur ei fod yn feistr ar y gwaith. Dymunwn fel Monwysiaid ei lwydd o eigion calon, oherwydd un o'r Hen Ynys yw ei ran oreu.\nLLANENGAN. WATCH NIC.HT. -Yn Eglwys henafol St. Einion, y plwyf hwn, am 11 o'r gloch, noson olaf yr hen flwyddyn, cynhaliwyd gwasanaeth neillduol i wylied ymadawiad allan yr hen, a dyfodiad i mewn y flwydd- yn newydd. Ncdweddid y gwasanaeth gyda defosiwn gweddaidd, a thraddodwyd an- erchiad difrifddwys i'r amgylchiad gan y Parch H. G. Williams, rheithor, yr hwn a wasgodd ar feddyliau y gwrandawyr y pwysigrwydd i ddysgu cyfrif ein dyddiau fel ag i ddwyn ein calonan i ddoethineb. Yn ystod y gwasanaeth canwyd amryw garolau, a chafwyd cynulliad lluosog, ac ymddygiad gweddus. SYMUDIAD Y BYWYDFAD. -7 Fel ag y crybwyllwyd mewn rhifyn diweddar o'r LLVN, oherwydd yr anhwylusdod a deimlid i hwylio y cwch hwn i'r dwfr yn ei le presenol yn Abersoch, penderfynwyd ad- eiladu lie mwy cyfleue, sef ar y Penrhyn Du, ar draul gostfawr gan y Life Boat Institution.' Boreu dydd Gwcner diweddaf, gwelidy cwch yn cael ei hwylio allan am y tro diweddaf o'i hen gartref yn nhrwst magnelau ac ergydion. Ac erbyn oddeutu 1 o'r gloch yr un diwrnod, yr oedd tyrfa luosog wedi ymgynull i drwyn y Penrhyn Du, yn wyddfodol ar yr arbrawfion a wnaed o'r cwch yn cael ei weithio i fyny ac i lawr yn ei le newydd. Dirwynid ef i fyny gyda math o crane,' yn cael ei ddirwyn gan amryw ddynion nerthol, a llithrai i lawr ar hyd yr incline' yn ei bwysau ei hun mewn modd celfyddydol, gyda'r criw ar- ferol ynddo. Y mae y gwaith a fu dan arolygiaeth Mr Geddy, y peirianydd, wedi ei gwblhau yn rhagorol, a theimlai pawb o'r gwyddfodolion fod yr arbrawfion a wnawd y diwrnod hwnw dan arolygiaeth y peirianydd, a medrusrwyd y dwylaw yn dangos fod y gwaith wedi ei gwblhau yn llwyddianus. Yn mysg y lluaws oedd yn bresenol, gwelsom y Parch H. G. Williams, rheithor y plwyf, Mrs Williams, y Parch Mr Williams, curad-mewn-gofal, Llangien. T. Ll. E.\nGLANAU Y BANWY.\nGLANAU Y BANWY. Ychydig amser yn ol nid oedd neb yn ysgrifenu i'r LLAN o'r ardaloedd hyn, ond yn awr, wele un o dan yr enw Erfyl' yn dyfod i gynorthwyo 'Shon Tanad,' ond cofied Erfyl' fod rhaid iddo gadw at y gwir, a dim ond y gwir; gwnaeth rhai cam. gymeriadau yr wythnos ddiweddaf. LLANFAIR CAEREINION. jCynhaliwyd gwasanaethau yn Eglwys y plwyf hwn fel arferol dydd Nadolig, a chanwyd amryw garolau yn yr hwyr. Gofidiem fod cynifer o Eglwyswyr yn troi eu cefnau ar yr Eg- lwys, ac yn myned i'r cyngerdd yn Ysgoldy y Bwrdd yn yr hwyr. LLANGYNIEW.-Saif Eglwys y plwyf hwn ar fryncyn bychan, ychydig i'r gogledd o'r afon Banwy. Y mae yr Eglwys, fel y deng- ys enw y plwyf wedi ei chyflwyno i Sant Cyniew, Ap Gwynlliw, Ap Glywis, Ap Tegid, Ap Cadell, Ap Deyrnllwg, brawd Catwg. Eglwys fechan diaddurn ydyw, mewn cyflwr lied adfeiliedig. Dechreuodd y Parch S. Reed, D.G., weinidogaethu yma dydd Sul diweddaf. LLANERFYL.—Ar ei ymadawiad o'r plwyf, rhoddodd y Parch S. Reed lyfrau heirdd a defnyddiol yn wobrwyon j aelodau yr Ysgol Sul. Pregethodd ei bregetb. ymadawol nos Sul, Rhagfyr 29ain. Yr oedd yr Eglwys yn orlawn, a gellid gweled y dagrau yn treiglo ilawr gruddiau y rhan fwyaf o'r gynulleidfa. Shon Tanad,\nGOGLEDD CYMRU. M\nGOGLEDD CYMRU. M Yn L]ys Sirol Rhyl, dydd Gwener di- I wedaaf, rhoddodd Syr Horatip Lloyd ■ ddirwy o lOp ynghyd a'r costau a thai I y 6 1 twrne, ar Mr Joseph Littler, 'grocer, I Prestatyn, am werthu cyffyr ('Mother ■ Winslow's Soothing Syrup') yn cynwys I ychydig wenwyn, ac yntau heb fod yn ,H druggist' trwvddedig. Erlyniwyd gan y |H Pharmaceutical Society.' II Dau garcharor yn unig oedd i'w profi yn SI Mrawdlys Chwarterol Sir Dinbych, a gyn- II haliwyd dydd Gwener yn Iluthyn. Goll- 81 yngwyd un yn rhydd ar feichniafon dan y II First Offenders' Act,' a chafodd y Hall II bedwar mis o lafur caled. Torwyd i fewn i Penrbyn Eos, Llan- II iestyn, nos Sul, tra yr oedd y teulu yn y II cape!, a lladratawyd 30p mewn aur, bil II pum' punt, ac amryw bapyrau o werth a 11 gedwid mewn drawer yn y parlwr. SI Cyfarfyddodd Pwyllgor Cerddorol Eis- Jl teddfod Llandudno nos Wener i benderfynu 81 ar y cantorion i gymeryd rhan yn ngwaith !■ yr eisteddfod. Yr oedd vno deimlad cryf «l dros waliodd yr oil o'r prif gantorion Cyrn- fl reig—Mri Ben. Davies a Ffrangcon Davies, 'I Miss Maggie Davies, &c., ynghyd a rhai o'r I eantorion Seisnig blaenaf. I Boreu dydd Sadwrn, cynhaliodd Mr W. ll J. B. Clerk, C.E., ymchwiliad yn Llan- |jl dudno dros Fwrdd Lleol y Llywodraeth ll gyda golwg ar gais a wnaed gan y Cyngor *1 Dosbarth am awdurdod i fenthyca l,700p il er codi ty marchnad newydd yn y lie. ||l Nos Wener, penderfynodd Pwyllgor ^1 Ysgol Sirol Bethesda ar ddydd Sadwrn I nesaf i osod careg sylfaen yr adeilad new- >1 ydd. Y mae Arglwyddes Penrhyn wedi I addaw cyflawni y seremoni. Fe fydd yno I gwmni urddasol yn bresenol, fac ymhlith I ereill, Mr W. Rathbone, yr hwn sydd wedi ;l cyfranu yn helaeth at yr ysgol. Dyma'r I ysgol sirol gyntaf dan y ddeddf newydd yn I Nghymru, a bwriedir iddi fod ymhlith y I goreuon o ysgolion celfyddydol (technical) y I wlad. Yn nghiniaw rhenti ystad Bodrhyddan, I nos Fercher diweddaf, cyflwynodd y tenant- I iaid album prydferth, ag ynddo enwau 400 j I o danysgrifwyr at aur. awrlais, i'r etifedd, J I Mr Maurice Conwy. Wrth gyfeirio at | I gyflwr amaethyddiaeth yn y wlad, dywed- I Mr Morris, Hendre, y dylai fod yna undeb I rhwng y tir-feddianydd, y tenant, a'r 11 gweithiwr er ysgafnhau ychydig ar y beich- |l ? y iau ar y tir. Siaradodd y goruchwyliwr, |l Mr Conwy Bell, yn gryf dros orfodi mas- Jl nachwyr i nodi cig tramor, a daliai ei bod fl yn anonest i werthu cig America fel cig y ,1 wlad hon. 41 Dywed y ffirexham Argus am yr wythnos 111 ddiweddaf y bydd Gwirfoddolwyr Cymru, 'I Siroedd, Amwytbi-, Caer, a Henffordd yn I gwersyllu y flwyddyn hon yn Towyn, lie yr ll ymunir a. hwy gan Yeomanry Siroedd Din- H bych, Amwythig, a Chaer, gwirfoddolwyr A cyflegrol Caer a Chaernarfon, yn gystal a H rhai battalions o filitia, yn rhifo gyda'u gilydd rhyw 25,000 o wyr. |l Dywedir fod y boneddigion eanlynol o H Rhyl wedi eu penodi yn ynadon heddwch fl yn Sir Fflint:—Mr J. Morgan Owen, fl H.M.I., Mr John Foulkes, Cadben E. W. fl Keatinge, a Mr R. M. Hugh Jones, M.A. fl Wrth anerch cymdeithas lenyddol y fl Methodistiaid yn Nghaernarfon nos fl Wener, dywedodd Mr William Jones, yr fl aelod seneddol dros ranbarth Arfon, nad ll oedd yr un ysgolfeistr Ymneillduol wedi fl derbyn ei addysg mewn coleg Eglwy&ig. fl Gallai y capel y siaradai ynddo roddi un i engraifft iddo o'r hyn a fynai efe na fodolai, a dywedir fod deunaw o ysgolfeistri Ym- fl neUlduol yn Ngholeg Hyfforddiadol Caer yn\nTALSARNAU. II Dydd Mercher, Ionawr laf, cafodd y 11 plant syddyn mynychu ysgol Glanywern, |fl eu digoni o do a bara brith, tua deugain fl mewn nifer, ac ar ol te treuliwyd awr neU fl ddwy mewn canu a chwareuon diniwed fl gyda'r plant, a rhanwyd gwobrwyon 'cyn fl myned adref, cynygiwyd diolchgarwcd gan ein parchus reithor i Arglwydd Harlech am fl ei garedigrwydd i'r plant, ac hefyd i'r fl ysgol-feistres Mrs Mynott, a'r boneddigesau a fu yn cynorthwyo y diwrnod hwnw. fl Dydd Gwener Ionawr 3ydd, gwahoddwyd I cor y plant Eglwys Llanfihangel-y-traethau fl i Tycerrig i swper. Treuliwyd noson fl ddifyr mewn canu ac adrodd. Cyn myned adref, cynygiwyd diolchgarwch i'r teulu am fl eu caredigrwydd i'r plant gari Mr Edmund fl Hughes, Glasfryn, ac eiliwyd gan Mr fl Griffith T. Griffiths, Rhydgoch, ac hefyd gan Mr Meredith Hughes, arweinydd cor y I plant. Mae Mr M. Hughes wedi cymeryd fl trafforth inawr gyda cor y plant, ac y mae fl yn eu paratoi yn bresenol gogyfer a'r cyfarfod fl cystadleuol blynyddol yr hwn sydd i fod fl diwedd y mis hwn. Iechyd iddo, a boed iddo byth flino gyda'r gwaith da. flfl


Ymchwil: mae plant ledled y byd yn rhy anactif\nDywed astudiaeth newydd a arweiniwyd gan Sefydliad Iechyd y Byd (WHO) nad yw ‘mwyafrif o blant glasoed ledled y byd yn ddigon actif, sy’n rhoi eu hiechyd mewn perygl nawr ac yn y dyfodol’. Dengys yr astudiaeth bod angen gweithredu ar frys i gynyddu lefelau gweithgarwch corfforol bechgyn a merched 11 i 17 mlwydd oed.\nCanfu’r astudiaeth, a gyhoeddwyd yng nghofnodolyn The Lancet Child & Adolescent Health, nad yw 80 y cant o blant glasoed sy’n mynd i’r ysgol ledled y byd yn cyrraedd yr argymhelliad cyfredol o oleiaf awr o weithgarwch corfforol y dydd – gan gynnwys 85 y cant o ferched a 78 y cant o fechgyn.\nRoedd yr asesiad yn cynnwys pob math o weithgarwch corfforol, fel amser a dreuliwyd yn cymryd rhan mewn chwarae, hamdden a chwaraeon actif, cerdded neu seiclo neu mathau eraill o deithio actif, addysg gorfforol ac ymarfer corff wedi ei drefnu.\nSeiliwyd yr astudiaeth ar ddata a gasglwyd gan 1.6 miliwn o fyfyrwyr 11 i 17 mlwydd oed rhwng 2001 a 2016.\nYn y cofnodolyn, dywed yr awduron:\n‘Mae gan bobl ifanc yr hawl i chwarae a dylid eu darparu â chyfleoedd i gyflawni’r hawl i iechyd a lles corfforol a meddyliol. Nid cyd-ddigwyddiad ydyw bod pedwar o bob pump plentyn glasoed ddim yn mwynhau profiad a buddiannau cymdeithasol, corfforol a meddyliol gweithgarwch corfforol, ond o ganlyniad i ddewisiadau gwleidyddol a dylunio cymdeithasol.’\nDarllen yr erthygl yn y cofnodolyn


Leanne Wood AM yn croesawu’r cyhoeddiad fod y llong achub ffoaduriaid wedi cael glanio\nPostiwyd ar January 09 2019, 4:55 yh\nMae’r llong a achubodd 32 o ffoaduriaid o gwch rwber gyda pheiriant wedi torri oddi ar arfordir Malta o’r diwedd wedi cael caniatâd i lanio ym Malta.\nDaethpwyd i gytundeb ar fargen fydd yn golygu y bydd grŵp o 49 o ffoaduriaid yn glanio ym Malta o ddwy long achub NGO– y Sea Watch a’r Sea Eye, i’w dosbarthu ymysg wyth o wledydd yr UE.\nCyhoeddwyd y cytundeb ar fore Mercher gan y Prif Weinidog Joseph Muscat.\nMae AC Plaid Cymru Leanne Wood, fu mewn cysylltiad ag un o griw’r llong achub oedd wedi gofyn am help, Robin Jenkins, wedi croesawu’r cyhoeddiad.\nCadarnhaodd Mr Jenkins, sy’n byw yn y DG, ei fod wedi achub 32 o bobl gan gynnwys 4 menyw, 2 blentyn, 1 baban a 2 unigolyn dan oed heb neb gyda hwy. Yn wreiddiol, rhwystrwyd hwy rhag mynd i borthladd diogel.\nWrth ymateb i’r cadarnhad y gall pobl ar fwrdd y Sea Watch yn awr lanio ym Malta, dywedodd AC Plaid Cymru Leanne Wood,\n“Mae’n rhyddhad deall fod cytundeb wedi ei wneud o’r diwedd ac y gall y rhai fu ar fwrdd y Sea Watch ers 22 Rhagfyr o’r diwedd gyrraedd glan.\n“Rwy’n talu teyrnged i’r ymgyrchwyr a’r criw anhygoel ar fwrdd y Sea Watch - gan gynnwys Robin Jenkins, a weithiodd yn ddiflino i wneud yn siŵr fod y teithwyr yn derbyn gofal ac y gallant yn awr o’r diwedd fod yn ddiogel. Eu dyfalbarhad hwy a esgorodd ar y canlyniad hwn.\n“Fodd bynnag, rwy’n teimlo rhwystredigaeth fod hyn wedi cymryd cyhyd a bod angen ymgyrch er mwyn cael ateb. Yr oedd Llywodraeth y DG mewn sefyllfa i gynnig cymorth; gwrthod wnaethant, a dylent fod â chywilydd am beidio â gwneud dim.\n“Nid dyma ddiwedd y broblem. Fe welir mwy o ddigwyddiadau fel y rhain. Rhaid i ni gondemnio’r driniaeth annynol a ddioddefir gan ffoaduriaid sy’n dianc rhag peryglon, a chymryd agwedd lawer fwy systemaidd a thrugarog yma yng Nghymru a ledled yr UE tuag at ffoaduriaid sy’n dianc rhag rhyfeloedd.\nLeanne Wood Senedd ffoaduriaid


Ffiniau Hanesyddol - Wrexham Glyndwr University\nRydych chi yma: Hafan > Cyrsiau Byr > Ffiniau Hanesyddol\nFfiniau Hanesyddol: o Fur Hadrian i’r Ffin rhwng yr Unol Daleithiau a Mecsico\nYn yr hinsawdd wleidyddol sydd ohoni, mae trafodaethau ynghylch ffiniau a gororau yn dod yn fwy amserol o lawer. Ymunwch â'n cwrs i ddysgu mwy am y modd y mae’r materion hyn wedi cael eu trin a’u trafod yn y gorffennol a sut y gall hyn helpu i lywio ein dyfodol.\nYn eich cyflwyno i bwysigrwydd ffiniau a gororau o’r byd hynafol hyd heddiw, bydd cyfle i chi ystyried cyfres o astudiaethau achos ‘ffin’ sy’n croesi gofod daearyddol a chronolegol - o Fur Hadrian i’r ffin rhwng yr Unol Daleithiau a Mecsico. Y bwriad yw ystyried y ffordd y mae ‘ffiniau’ wedi cael effaith gadarnhaol a negyddol ar gymdeithas a diwylliant.\nGyda'i bwyslais ar werthuso ffynonellau a meddwl yn feirniadol, bydd y modiwl hefyd yn llwyfan i unrhyw un sy'n ystyried symud ymlaen i'r astudiaeth hanesyddol fwy datblygedig ar ein rhaglen BA (Anrh) Hanes Cymdeithasol a Diwylliannol.\nByddwch yn dysgu am leoli ffiniau, gororau a rhwystrau llinellol mewn amser a lle a bydd cyfle i chi archwilio materion nid yn unig ar raddfa leol, ond hefyd ar raddfa ryngwladol.\nMur Hadrian a ffiniau Rhufeinig ym Mhrydain\nClawdd Offa a Chlawdd Wat: Gwaith ffin yr Oesoedd Tywyll ar y Gororau Cymreig\nWal Fawr Tsieina: ffin amddiffynedig yn Asia\nWal Berlin a Ffens y Ffin rhwng yr Unol Daleithiau a Mecsico: atebion modern i her oesol?\nAsesir myfyrwyr trwy bortffolio a fydd yn dogfennu'r gweithgareddau a gyflawnir yn ystod y cwrs. Bydd y rhain yn cynnwys ymarferion ar ffynonellau ysgrifenedig a dadansoddiad o dystiolaeth weledol a dogfennol.Bydd y portffolio hefyd yn ystyried adroddiadau cyfoes o agweddau cadarnhaol a negyddol ffiniau a ffiniau.


Compare Bible readings for 2 Cronicl 16 in the BNET and the GNB - Bible Society\n2 Cronicl 16 BNET\nBlynyddoedd olaf teyrnasiad Asa\n(1 Brenhinoedd 15:17-22)\n1Pan oedd Asa wedi bod yn frenin ers bron dri deg chwech o flynyddoedd, dyma Baasha, brenin Israel, yn ymosod ar Jwda ac yn adeiladu Rama yn gaer filwrol i rwystro pobl rhag mynd a dod i diriogaeth Asa brenin Jwda. 2Dyma Asa yn cymryd y cwbl o'r arian a'r aur oedd ar ôl yn stordai teml yr ARGLWYDD a stordai palas y brenin, a'i anfon gyda'r neges yma i Ben-hadad,16:2 Ben-hadad Ben-hadad I, brenin Syria rhwng 885 CC a 865 CC. brenin Syria, yn Damascus:\n3“Dw i eisiau gwneud cytundeb heddwch gyda ti, fel roedd yn arfer bod rhwng fy nhad a dy dad di. Dw i'n anfon yr arian a'r aur yma i ti. Dw i eisiau i ti dorri'r cytundeb sydd rhyngot ti a Baasha, brenin Israel, er mwyn iddo stopio ymosod arnon ni.”\n4Dyma Ben-hadad yn derbyn cynnig y Brenin Asa, a dyma fe'n dweud wrth swyddogion ei fyddin am ymosod ar drefi Israel. Dyma nhw'n taro Îon, Dan, Abel-maim a chanolfannau storfeydd Nafftali. 5Pan glywodd Baasha am hyn, dyma fe'n rhoi'r gorau i'r prosiect o adeiladu Rama. 6Yna dyma'r Brenin Asa yn anfon pobl Jwda i nôl y cerrig a'r coed roedd Baasha wedi bod yn eu defnyddio i adeiladu Rama. Yna dyma Asa yn eu defnyddio nhw i adeiladau Geba yn Benjamin a Mitspa.\nNeges y proffwyd Chanani\n7Tua'r adeg honno dyma'r proffwyd Chanani yn mynd at Asa, brenin Jwda, a dweud wrtho, “Am dy fod wedi gofyn am help brenin Syria yn lle trystio'r ARGLWYDD, dy Dduw, wnei di byth orchfygu byddin Syria. 8Oedd gan yr Affricaniaid a'r Libiaid ddim byddinoedd mawr gyda llawer iawn o gerbydau a marchogion? Ond am dy fod wedi trystio'r ARGLWYDD dyma fe'n gadael i ti ennill y frwydr. 9Mae'r ARGLWYDD yn gwylio popeth sy'n digwydd ar y ddaear, ac yn barod i helpu'r rhai sy'n ei drystio fe'n llwyr. Ti wedi bod yn ffŵl. Byddi di'n ymladd rhyfeloedd yn ddi-stop o hyn ymlaen.”\n10Roedd Asa wedi gwylltio gyda'r proffwyd am siarad fel yna, a dyma fe'n ei roi yn y carchar. Bryd hynny dechreuodd Asa orthrymu rhai o'r bobl hefyd.\nCrynodeb o deyrnasiad Asa\n(1 Brenhinoedd 15:23-24)\n11Mae hanes Asa, o'r dechrau i'r diwedd, i'w weld yn y sgrôl Hanes Brenhinoedd Jwda ac Israel. 12Pan oedd Asa wedi bod yn frenin am bron dri deg naw o flynyddoedd dyma fe'n dechrau dioddef o glefyd ar ei draed. Er ei fod e'n dioddef yn ddifrifol o'r afiechyd wnaeth e ddim gofyn am help yr ARGLWYDD, dim ond y meddygon. 13Pan fuodd Asa farw, ar ôl bod yn frenin am dros bedwar deg o flynyddoedd; 14cafodd ei gladdu yn y bedd roedd e wedi trefnu ei chloddio o'r graig yn ninas Dafydd. Cafodd ei roi i orwedd ar elor oedd wedi'i gorchuddio gyda pherlysiau a gwahanol bersawrau. A dyma nhw'n llosgi coelcerth enfawr i'w anrhydeddu.


Osceola County, Iowa - Wicipedia\nNobles County, Jackson County, Dickinson County, O'Brien County, Lyon County, Sioux County, Clay County\nSir yn nhalaith Iowa, Unol Daleithiau America yw Osceola County. Cafodd ei henwi ar ôl Osceola. Sefydlwyd Osceola County, Iowa ym 1871 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Sibley, Iowa.\nMae ganddi arwynebedd o 1,035 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.2% . Ar ei huchaf, mae'n 477 metr yn uwch na lefel y môr. Yn ôl cyfrifiad y wlad, poblogaeth y sir yw: 6,211 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Nobles County, Jackson County, Dickinson County, O'Brien County, Lyon County, Sioux County, Clay County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Iowa.\nMae gan y sir yma boblogaeth o tua 6,211 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nSibley, Iowa 2796\nOcheyedan, Iowa 490 3.011736\nAshton, Iowa 458 2.583637\nMelvin, Iowa 214 0.459462\nHarris, Iowa 170 2.052373\nWedi dod o "https://cy.wikipedia.org/w/index.php?title=Osceola_County,_Iowa&oldid=10978494"\nNewidiwyd y dudalen hon ddiwethaf ar 25 Awst 2021, am 12:03.


Botswana pula I yuan Cyfradd cyfnewid\nBotswana pula I Yuan gyfradd gyfnewid heddiw. Botswana pula yn Yuan heddiw.\nBotswana pula I Yuan gyfradd gyfnewid heddiw\n1 Botswana pula (BWP) yn hafal i 0.59 yuan (CNY)\n1 yuan (CNY) yn hafal i 1.70 Botswana pula (BWP)\nY gyfradd gyfnewid go iawn ar gyfer Botswana pula i yuan heddiw. Y gyfradd gyfnewid a ddangosir ar y dudalen hon yw'r gyfradd gyfnewid a sefydlwyd yn swyddogol heddiw 23 Medi 2020 yn ôl canlyniadau masnachu cyfnewid. Y gyfradd cyfnewid arian cyfred heddiw yw'r sylfaen i fanciau bennu eu cyfradd gyfnewid. Dewiswch fanciau sydd â chyfradd gyfnewid ffafriol. Mae datganiad cyfradd cyfnewid arian am ddim wedi'i ddiweddaru bob dydd ar gael ar y wefan hon.\nMae 1 Botswana pula bellach yn 0.59 yuan yn Ewrop. Syrthiodd 1 Botswana pula i -0.004351 yuan heddiw mewn banc Ewropeaidd blaenllaw. Mae cyfradd gyfnewid Botswana pula i lawr heddiw o'i chymharu â yuan yn ôl cyfraddau cyfnewid arian cyfred Ewropeaidd. Mae cost 1 Botswana pula heddiw yn hafal i 0.59 yuan, fel banc Ewropeaidd y gwlad wedi'i sefydlu.\nTrosi Botswana pula I Yuan Botswana pula I Yuan byw ar farchnad cyfnewid Forex Botswana pula I Yuan Hanes y gyfradd gyfnewid\nBotswana pula I Yuan Cyfradd cyfnewid heddiw yn 23 Medi 2020\nDangosir newidiadau yn y gyfradd gyfnewid o Botswana pula i yuan dros sawl diwrnod yn y tabl. Dangosir gwerthoedd Botswana pula i yuan ar gyfer y dyddiau diwethaf yn y tabl ar y wefan. Cymharwch eich hun neu gwelwch y wybodaeth gymorth gyda chymharu cyfradd gyfnewid Botswana pula i yuan. Mae gwefan moneyratestoday.com yn caniatáu ichi weld cyfraddau cyfnewid ar gyfer heddiw, 1 diwrnod yn ôl, 2 ddiwrnod yn ôl, 3 diwrnod yn ôl, ac ati.\n23.09.2020 0.585603 -0.004351 ↓\n22.09.2020 0.589954 -0.013278 ↓\n20.09.2020 0.603231 -\n19.09.2020 0.603231 0.008222 ↑\n18.09.2020 0.59501 0.002929 ↑\nAr gyfer 10 Botswana pula mae angen i chi dalu 5.87 yuan. Pris 50 Botswana pula ar y gyfradd gyfnewid yw 29.36 yuan. Mae 100 Botswana pula bellach yn werth 58.72 yuan. I brynu 250 Botswana pula fesul yuan heddiw mae angen i chi dalu 146.81 CNY. Mae 1 Botswana pula bellach yn 0.59 yuan ar y gyfradd gyfnewid swyddogol. Syrthiodd 1 Botswana pula gan -0.004351 yuan heddiw yn ôl cyfradd gyfnewid prif fanc y wlad.\n5.87 CNY 29.36 CNY 58.72 CNY 146.81 CNY 293.62 CNY 587.25 CNY 1 468.11 CNY 2 936.23 CNY\n1 yuan ar y gyfradd gyfnewid yw 1.70 Botswana pula. Mae cost 5 yuan yn Botswana pula bellach yn hafal i 5. Pris 10 yuan ar y gyfradd gyfnewid yw 17.03 Botswana pula. Ar gyfer 25 CNY mae angen i chi dalu 42.57 Botswana pula . Mae cyfradd gyfnewid Botswana pula yn gostwng heddiw yn erbyn yuan. Ar gyfer 1 Botswana pula nawr mae angen i chi dalu 0.59 yuan yn ôl cyfradd gyfnewid y banc cenedlaethol .\n1.70 BWP 8.51 BWP 17.03 BWP 42.57 BWP 85.14 BWP 170.29 BWP 425.72 BWP 851.43 BWP


Hafan > Byw > Ysgolion > Western Vale Primaries\nBydd cynllun Darpariaeth Gynradd Ysgol Gorllewin y Fro y 21ain Ganrif yn buddsoddi £14.485 miliwn mewn tair ysgol ar draws y Gorllewin y Fro. Dewch o hyd i fanylion pellach ac amserlenni'r prosiectau isod.\nAdeilad newydd ar yr Rhoose safle gyda lle i 210 o ddisgyblion a 48 o leoedd meithrin rhan-amser.\nBuddsoddiad o £5.04 milliwn.\nBydd y gofod addysgu ar draws dai llawr. Bydd adeilad yr ysgol yn cynnwys ystafelloedd dosbarth (o faint addas i letya 30 o ddisgyblion fesul ystafell ddosbarth), prif neuadd ar gyfer chwaraeon a bwyta, swyddfeydd ar gyfer uwch staff a gweinyddu, ystafell staff, a mannau torri allan ar gyfer ymyriadau disgyblion.\nAr y sail y bydd mannau chwarae allanol, ardal gemau aml-ddefnydd (MUGA) ac ardaloedd cynefin ar gyfer darpariaeth ysgolion coedwig ac i wella lles disgyblion. Bydd gan y cynradd baneli ffotofoltäig ac fe'i cynlluniwyd i fod yn ddefnydd carbon net.\nCymeradwywyd gan y Cabinet Mawrth 2019\nIonawr 2020 - hydref 2020: Y Broses Ceisiadau Cynllunio\nMai 2020: Achos Busnes Llywodraeth Cymru\nhydref 2020 – Haf 2021: Adeiladu ar y safle\nAdeilad newydd ar yr un safle gyda lle i 210 o ddisgyblion a 48 o leoedd meithrin rhan-amser.\nBuddsoddiad o £4.435 milliwn.\nBydd y gofod addysgu ar draws dai llawr. Bydd adeilad yr ysgol yn cynnwys ystafelloedd dosbarth (o faint addas i letya 30 o ddisgyblion fesul ystafell ddosbarth), prif neuadd ar gyfer chwaraeon a bwyta, swyddfeydd ar gyfer uwch staff a gweinyddu, ystafell staff, a mannau torri allan ar gyfer ymyriadau disgyblion. Ar y sail y bydd mannau chwarae allanol, ardal gemau aml-ddefnydd (MUGA) ac ardaloedd cynefin ar gyfer darpariaeth ysgolion coedwig ac i wella lles disgyblion. Bydd gan y cynradd baneli ffotofoltäig ac fe'i cynlluniwyd i fod yn ddefnydd carbon isel.\nCymeradwywyd gan y Cabinet Gorffennaf 2019\nBuddsoddiad o £5.01 milliwn.\nBydd y gofod addysgu ar draws un llawr. Bydd adeilad yr ysgol yn cynnwys ystafelloedd dosbarth (o faint addas i letya 30 o ddisgyblion fesul ystafell ddosbarth), prif neuadd ar gyfer chwaraeon a bwyta, swyddfeydd ar gyfer uwch staff a gweinyddu, ystafell staff, a mannau torri allan ar gyfer ymyriadau disgyblion. Ar y sail y bydd mannau chwarae allanol, ardal gemau aml-ddefnydd (MUGA) ac ardaloedd cynefin ar gyfer darpariaeth ysgolion coedwig ac i wella lles disgyblion. Bydd gan y cynradd baneli ffotofoltäig ac fe'i cynlluniwyd i fod yn ddefnydd carbon net.\nCymeradwywyd gan y Cabinet Medi 2019\nMehefin 2020: Achos Busnes Llywodraeth Cymru\nhydref 2020 – hydref 2021: Adeiladu ar y safle


Betsi Cadwaladr - Chwarae Teg\n1789 — 1860\nNyrs, Arloeswraig ac Enw bwrdd iechyd mwyaf Cymru.\nMae Elizabeth (Betsi) Cadwaladr wedi rhoi ei henw i’r sefydliad iechyd mwyaf yng Nghymru, sef Bwrdd Iechyd Prifysgol Betsi Cadwaladr. Ganed Betsi ar 24 Mai 1789, yn Llanycil, ger y Bala, ac fe’i magwyd ar Fferm Pen Rhiw yn un o 16 o blant.\nBu gan Betsi nifer o swyddi cyn iddi fod yn nyrs. Dechreuodd fel morwyn ym Mhlas Yn Dre a dyma lle y dysgodd hi sut i siarad Saesneg, i chwarae’r delyn a gwneud gwaith tŷ. Serch hynny, dihangodd o’r swydd hon i fynd yn forwyn i deulu cefnog o Lerpwl pan oedd yn 14 oed a theithiodd gyda nhw o gwmpas Ewrop. Credir iddi newid ei chyfenw i Davis ar yr adeg yma, am ei fod yn haws ei ynganu. Daeth yn ôl i Gymru yn y pen draw ond wedyn ffodd i Lundain i fyw gyda’i chwaer, am nad oedd arni eisiau priodi.\nYn 31 oed, dychwelodd unwaith eto i’r Bala ond gwelai’r lle’n ‘ddiflas’ felly cafodd swydd ar long, yn forwyn i’r capten. Galluogodd hyn iddi deithio am flynyddoedd lawer, gan ymweld â lleoedd fel Awstralia, China, Affrica, India a De America. Er nad oedd hi wedi’i hyfforddi fel nyrs bryd hynny, byddai’n aml yn gofalu am gleifion ar y llong a chynorthwyodd gyda llawer o enedigaethau.\nAr ôl dychwelyd i Brydain, darllenodd erthygl yn The Times am yr amodau’r oedd milwyr clwyfedig un o frwydrau Rhyfel y Crimea yn eu hwynebu, a phenderfynodd hyfforddi fel nyrs yn Ysbyty Guy’s yn Llundain.\nWedi iddi gymhwyso, dewisodd ymuno â’r gwasanaeth nyrsio milwrol gan ei bod am weithio yn y Crimea. Rhoddwyd Betsi mewn ysbyty yn Scutari, Twrci, lle bu’n gweithio mewn ysbyty a gâi ei redeg gan Florence Nightingale. Nid oedd gan Florence fawr o feddwl o’r Cymry o gwbl oherwydd iddi ddarllen cyhoeddiad o adroddiad ‘Brad y Llyfrau Gleision’ a roddai’r argraff bod y Cymry’n ddiffygiol o ran addysg sylfaenol a moesoldeb.\nNid oedd Florence Nightingale eisiau i Betsi weithio fel nyrs.\nAeth Betsi drwy dri mis o wrthdaro â Florence, yn bennaf oherwydd y bwlch oedran (31 mlynedd) rhyngddynt a’r ffordd yr oedd Betsi’n hoffi gwneud pethau. Roedd Florence am i bopeth gael ei wneud yn ôl llythyren y ddeddf a’r rheolau, ac roedd wedi ysgrifennodd rhai o’r rhain ei hun. Ymwrthodai Betsi â’r rheolau, fodd bynnag, fel y gallai ymateb yn fwy greddfol wrth ofalu am anghenion y milwyr.\nYn y diwedd, oherwydd y gwrthdaro cyson rhwng Cadwaladr a Nightingale, gadawodd Betsi ac aeth i ysbyty a oedd yn agosach at y rheng flaen yn Balaclava. Unwaith eto, bu rhaid iddi ymladd yn erbyn biwrocratiaeth er mwyn cael y cyflenwadau yr oedd eu hangen arni i drin y milwyr clwyfedig. Fodd bynnag, ymwelodd Florence Nightingale â’r ysbyty yn Balaclava sawl gwaith ac, o’r diwedd, ar ôl sylwi ar y newidiadau cadarnhaol i’r ysbyty, rhoddodd gydnabyddiaeth haeddiannol i Betsi Cadwaladr.\nBu farw Betsi Cadwaladr ar 17 Gorffennaf 1860, bum mlynedd wedi iddi ddychwelyd i Brydain wrth i amodau Rhyfel y Crimea effeithio ar ei hiechyd. Yn ystod y pum mlynedd hynny, bu’n byw yn Llundain a llwyddodd i ysgrifennu ei hunangofiant (Autobiography of Elizabeth Davis, 1857. Fe’i hailgyhoeddwyd fel Betsy Cadwaladyr: A Balaclava Nurse). Mae Betsi wedi’i chladdu yn ardal y tlodion ym Mynwent Abney Park yng ngogledd Llundain.\nEnwyd Betsi’n rhif 38 ar y rhestr ’50 o ddynion a merched pwysicaf Cymru erioed’, gan guro pobl fel Tom Jones, Anthony Hopkins a Ryan Giggs.\nYn dilyn digwyddiad i ddathlu canmlwyddiant Diwrnod Rhyngwladol y Menywod, cynhyrchodd Ffederasiwn Cenedlaethol Sefydliadau’r Merched-Cymru lyfryn yn cynnwys y cyflwyniadau a ddangoswyd yn ystod tri digwyddiad o wahanol rannau o Gymru; dewiswyd Betsi Cadwaladr gan ddau berson gwahanol felly rhoddwyd dau gyflwyniad amdani yn y cyhoeddiad hwnnw.\nNewidiodd Betsi ei chyfenw o ‘Cadwaladr’ i ‘Davis’ pan oedd hi’n byw ymhlith Saeson nad oedd yn gallu ynganu ‘Cadwaladr’. Mabwysiadodd ‘Davis’, fel y gwnaeth ei brodyr a’i chwiorydd hŷn mewn amgylchiadau tebyg, oherwydd ei fod yn deillio o enw cyntaf ei thad gan felly ddefnyddio’r system dadenwol draddodiadol Gymreig.\nEnwebais Betsi Cadwaladr gan ei bod hi'n ddynes gref, nerthol a phenderfynol a wasanaethodd, er gwaethaf gwrthwynebiad y rhai oedd o'i hamgylch, fel nyrs yn ystod rhyfel Crimea 1853-56, gan ymladd biwrocratiaeth a chyflwr anhylan o ran cyfleusterau er mwyn sicrhau'r safon gorau o driniaeth i'r milwyr, gan ddylanwadu ar newid mawr yn y ffordd y cafodd cleifion eu trin yn ôl yn y DU.\nAelod Seneddol ieuenctid, Gogledd Cymru


Cofiannau Gweinidogion Archive - The Baptist Union of Wales\nHafan > Cofiannau Gweinidogion\nArchives: Cofiannau Gweinidogion\nHanes y Parchedig Thomas Bassett (1872 – 1943) Ganed Thomas Bassett yng Nglan-yr-afon, Llangennech yn fab i Ruth (1849-1896) a David Bassett (1846-1925). Ef oedd yr hynaf o chwech o blant: David John (1874 – 1925), Morgan ( 1879 – 1959), Rachel Ann (1882- 1947), Mary Esther (1886 – 1964) ...\nUn o blant Carmel Pontlliw oedd Haydn Bevan ac yn unig fab Dafydd ac Elizabeth Bevan. Ganwyd ef yn 1901, ac roedd ganddo dair chwaer.\nGanwyd Handel Bowen yn Felinfoel yn 1929 y trydydd o bedwar o blant Idwal a Gwendoline Bowen. Ar nol cyfnod yn yr ysgol gymradd leol, ac yna ei addysg uwchradd yn Ysgol Sirol y Bechgyn, Llanelli, derbyniwyd ef fel prentis yn gwneud patrymau yn Ffowndri Glanmor ac arhosodd yno am...\nCodwyd Willliam John Charles yn un o dri phlentyn John a Catherine Charles ym mhentref Porthyrhyd, gan fynychu’r ysgol gynradd leol. Yn bymtheng mlwydd oed gadawodd yr ysgol a chael gwaith yn y lofa leol, sef Pentre Mawr/Capel Ifan, fel llawer o fechgyn ei gyfnod ond buan cafodd awydd i...\nBrodor o Gastellnewydd Emlyn oedd Dafydd Gwilym Davies a aned ar 1 Gorffennaf 1922, yn fab i’r Parchg Clement Davies a Gwen, ei wraig. Ar ôl addysg uwchradd yn Ysgol y Sir Aberteifi, aeth i Goleg Prifysgol Gogledd Cymru, fel yr oedd y pryd hynny, er mwn astudio am radd...\nUn o blant Beulah, Cwmtwrch oedd Gerson Davies, a ddaeth o dan ddylanwad gweinidogaeth Glasnant Young, fel ei ddau frawd – John Glyndwr Davies, ac Alun John Davies. Roedd deuddeg o blant i gyd, a’r teulu cyfan yn amlwg ym mywyd hanes Beulah. Yn nhrefn eu geni, cofir am Ishmael,...\nGweinidog cyntaf Eglwysy Tabernacl, Caerdydd oedd y Parchg Griffith Davies. Daeth i’w swydd yn 1815, blwyddyn o bwys yn hanes Prydain wedi’r rhyfel â Ffrainc. Gwasanaethodd am gyfnod byr o dair blynedd yn yr eglwys ifanc hon, ac yn ystod ei weinidogaeth parhâi i ddal cysylltiad â’r fam-eglwys yng Nghroes-y-parc....\nHidlo yn ôl yr Wyddor


Mae’r Ŵyl yn Rheolydd Data ac yn Brosesydd Data ar gyfer gwybodaeth Bersonol. Mae’n parchu hawl pob unigolyn sy’n ymwneud â’n Gŵyl i breifatrwydd. Rydym yn defnyddio’ch gwybodaeth dim ond er budd cyfreithlon i’r Ŵyl. Nid ydym yn rhannu eich gwybodaeth gydag unrhyw drydydd parti ac eithrio fel y disgrifir yn y Datganiad hwn. Ni fyddwn byth yn gwerthu eich gwybodaeth i unrhyw drydydd parti. Os bydd gennych unrhyw gwestiynau, cysylltwch ag Andrew Elliott ar andrew@cowbridgemusicfestival.co.uk neu 01446 773824.\nRydym ni’n casglu gwybodaeth bersonol gan y canlynol: -Perfformwyr ac asiantau -Noddwyr\n-Cyfeillion yr Ŵyl -Contractwyr sy’n cyflenwi gwasanaethau i’r Ŵyl -Gwirfoddolwyr\nRydym ni’n defnyddio eich gwybodaeth - i drefnu cyngherddau, i roi cyhoeddusrwydd i gyngherddau ac i werthu tocynnau - i gyd-drafod ffïoedd artistiaid a materion contractiol eraill, gan gynnwys teithio a lletygarwch\n- i weinyddu cynllun aelodaeth y Cyfeillion gan gynnwys gwahodd aelodau i ddigwyddiadau’r Cyfeillion, cyflenwi tocynnau a threfnu seddau - i weinyddu cymorth gwirfoddolwyr - i weinyddu cofrestr lletygarwch flynyddol - ar gyfer noddwyr a chyfranwyr unigol, gan gynnwys cytuno ar gyllid, darparu tocynnau a seddau a’ch gwahodd i ddigwyddiadau penodol.\nNid ydym yn defnyddio’ch gwybodaeth at ddibenion marchnata cyffredinol ond os cawn ganiatâd penodol gennych i wneud hynny.\nNid ni sy’n cadw gwybodaeth am eich cerdyn banc, mae’r wybodaeth honno’n cael ei chasglu gan ein proseswyr trydydd parti ar gyfer gwerthiant tocynnau a thaliadau ar-lein, ac maen nhw’n arbenigo mewn casglu a phrosesu trafodion cerdyn credyd / debyd yn ddiogel ar-lein.\nByddwn ni’n cadw eich gwybodaeth dim ond cyhyd ag y bydd hynny’n gwbl ofynnol at ddibenion yr Ŵyl bob blwyddyn. Mae’n gyfreithiol ofynnol ein bod yn cadw peth gwybodaeth i gyflawni ein rhwymedigaethau statudol fel elusen ac fel corff sy’n derbyn amrywiol ddyfarniadau cyllido.\nCedwir eich gwybodaeth yn ganolog gan Mary Rose ac Andrew Elliott. Rydym ni’n defnyddio’r holl ragofalon sy’n rhesymol bosibl i gadw eich gwybodaeth yn ddiogel.\nMae gennych chi hawl i ofyn am gael mynediad at yr wybodaeth bersonol sydd gennym amdanoch, ac i wneud cais am ei newid neu ofyn am ei dileu.


Diliau’r nef? - Blog yr Esgob ☩ Bishop's Blog\nIn Covid 19, Neges☩Message\nGyda chyfyngiadau’r cyfnod clo yn disgyn ar lawer o’r wlad unwaith eto a mwy o bobl yn cael eu heintio, mae ein sylw, eto fyth, yn cael ei hoelio ar realiti ansicrwydd. Nid yw’r ansicrwydd hwn yn gyfan gwbl annisgwyl; roedd gwleidyddion a gwyddonwyr meddygol wedi rhybuddio y byddai ail don y pandemig yn cyrraedd erbyn misoedd y gaeaf.\nOnd daeth yr ail don yn gynharach na’r disgwyl, sy’n codi’r cwestiynau a yw polisi cymdeithasol wedi cyfrannu’n uniongyrchol at amseriad a lledaeniad y firws. Yr hyn sy’n gwneud yr ail don mor niweidiol yw ei bod yn bygwth unrhyw adfer ar ôl y cyfnod clo cyntaf. Mae busnesau’n honni fod yr ail gyfnod clo hwn yn tanseilio’r adfer ar ôl y cyfnod clo cyntaf, yn creu ansefydlogrwydd ac yn niweidio hyder, sydd eisoes yn hynod fregus. Mae’n ymddangos mai ansicrwydd sefydlog fydd y ‘normal newydd’ ac y bydd yn anodd, ac yn broblem paratoi, hyd yn oed y cynlluniau mwyaf syml.\nMae effeithiau’r pandemig ar swyddi a ffyniant yn amlwg ac yn real, ac er bod astudiaethau ar raddfa a difrifoldeb y difrod ar iechyd meddwl yn dal ar y gweill, dim ond ychydig iawn sy’n amau y bydd canlyniadau’r cyfnodau clo yn ddwys ac yn hir dymor. Yr hyn sydd wedi gwneud her y pandemig hwn mor neilltuol yw nad ydym ni, ers yr ail ryfel byd, wedi arfer â’r math o amddifadedd y mae’n ei greu. Dydyn ni, yng ngorllewin Ewrop, ddim wedi arfer dygymod â gorfod byw gyda’r math o fywyd bregus mae ein brodyr a’n chwiorydd mewn rhannau eraill o’r byd yn ei gymryd yn ganiataol.\nDyw’r heriau mae’r eglwys yn wynebu fawr gwahanol i rai mewn rhannau eraill o gymdeithas – colli economi, cefnogwyr, morâl ac efallai, yn waeth na dim, colli gweithgareddau a dod at ein gilydd. Pan mae llawer iawn o’r ffordd rydyn ni’n gweld ein gilydd wedi gwreiddio yn y pethau rydym ni’n eu gwneud, gallai colli hynny sigo ein hunaniaeth. Yn ôl rhai arwyddion cynnar, gallai rhai gweinidogion a rhai eglwysi, wedi’u hamddifadu o’r tasgau allweddol, ei chael yn anodd i ail uniaethu neu gynnal gweledigaeth o weinidogaeth sy’n nerthu.\nY cwestiwn rwyf eisiau ei drafod yn y papur hwn yw a oes yna enghreifftiau yn yr Ysgrythur a allai fod yn fodel o fodolaeth a diben i’n cynnal ar adeg fel hyn o amddifadedd. Byddaf yn ystyried yn fyr rai digwyddiadau allweddol a thrafod a yw’r awydd dealladwy i allu rhagweld a gwybod, yn y pendraw, yn cul de sac ac a fyddai gwersi sy’n canolbwyntio ar ddisgwyl a gwrando yn fwy buddiol yn y pendraw.\nMae’r Ysgrythur Sanctaidd yn llawn o enghreifftiau o dduwioldeb yn cael ei gyflwyno mewn iaith bygwth-erfyn-iachawdwriaeth (weithiau mewn gwahanol drefn) ac o gysyniad. Mae’r Salmydd (Salm 64:1f), er enghraifft, yn galw ar Dduw i glywed ac yna weithredu yn wyneb gelynion; daeth proffwydi megis Elias yn gyfrwng traddodi, yn aml yn wyneb anawsterau enbyd (1 Brenhinoedd 17:7f). Roedd hyd yn oed frenhinoedd, oedd yn aml yn achosi yn hytrach na datrys helyntion, weithiau’n cydnabod eu dibyniaeth ar Dduw yn wyneb her (2 Cronicl 20:12). Yng nghyd-destun bygythiad firws, mae colli’r rhyddid rydym ni’n ei gymryd yn ganiataol, a cholli cyfleoedd a swyddi, yn taro tant gyda’r hanesion hyn o fygythiadau a heriau.\nMae bygythion o bla a heintiau yn gyffredin iawn yn yr Ysgrythurau. Yn stori’r ecsodus, daeth y clefyd nychu yn uniongyrchol oddi wrth Dduw. Nid dyma’r tro cyntaf i haint ddod fel barn – teimlodd Pharo ganlyniadau twyll Abram oherwydd Sarai. Mae’r ddedfryd hon a ‘gamleolwyd’ yn canolbwyntio llai ar wrthrych y ddedfryd nac ar y drosedd o dorri gorchymyn a chyfraith ddwyfol. Mae’r hyn sy’n ymddangos yn ddiwahân, hyd yn oed yn afresymol, yn colli’r pwynt; mae’r stori ynghylch y cysylltiad clos rhwng Duw a chyfraith, sydd wedi’i wau i ddeunydd y cread. Mae torri’r gyfraith yn drosedd yn erbyn Duw, waeth pwy sydd ar fai.\nOnd mae yna hanesion eraill yn yr Ysgrythurau, a ddylai fod yn yng nghanol y llwyfan ar hyn o bryd, sy’n gwahodd yr eglwys i ail ddysgu’r patrymau a’r rhythmau oedd wedi ei harwain yn y gorffennol ac a allai ei harwain eto. Realiti’r pla yn y salmau yw’r bygythiad sy’n gwahodd erfyn a gwaredigaeth. Ond nid yw bagl yr heliwr na phla difäol yn ddim o gymharu â iachawdwriaeth Iahwe os bydd y ffyddloniaid yn gwneud y Goruchaf yn amddiffynfa (Salm91).\nYr hanesion sy’n gosod y seiliau mwyaf amlwg ar gyfer gweithio yw’r digwyddiadau mwyaf sylfaenol yn yr Hen Destament. Mae profiadau’r yn yr anialwch yn Ecsodus a’r hanesion o garchar ac o alltudiaeth yn dyst i’r un profiad o her a bygythiad. Mae’r ddau hefyd yn disgrifio cysylltiad newydd â Duw ac o ail ffurfio patrymau a dealltwriaeth sefydlog. Yn y ddau hanes, ai yn digwydd yr un pryd mewn hanes â’r ‘digwyddiadau’ ai peidio, mae yna addewidion penodol yn dangos canlyniad penodol a hefyd orchmynion mwy cyffredinol sy’n awgrymu fod ymateb i’r heriau gyda ffyddlondeb a dim mwy yn hollol dderbyniol. Hyd yn oed pan nad yw’r patrwm hwn yn hollol gyson, mae’n ddigon cyson i awgrymu nad ‘atebion’ yn unig sydd yma ond ymateb ffyddlon.\nMae nodweddion stori Ecsodus yn ddrama epig o’r tro cyntaf y mae Moses yn cyfarfod â Duw a’i anfodlonrwydd i wneud dim llawer mwy na bugeilio’r praidd hyd at y foment y mae’n sylweddoli na fydd yn gweld gwlad yr addewid yr hiraethodd gymaint amdani. Yn rhedeg trwy lawer o lyfrau cynnar yr Hen Destament mae’r disgrifiad o sut y ffurfiwyd yr Hebreaid yn genedl. Yn dilyn bygythiad Pharo, daw bygythiad newydd, sef dysgu bod yn ffyddlon yn ehangder yr anialwch. Y cyfnod o grinder yw’r cyfnod o sefydlu’r gyfraith. Mae’r cyferbyniad rhwng tirwedd clir y ffin gyfreithiol a bywyd mwy bregus o amddifadedd yn awgrymog.\nDaw’r anialwch digroeso yn gyd-destun felly ar gyfer y ffurfiant y mae’r gyfraith yn gofyn amdano. Mae yna her ymhlyg yn y ddau: mae natur o’u cwmpas yn giaidd a chreulon, ac nid yw gofynion y gyfraith yn llai llym. Mae un yn dangos y cyd-destun, y llall yn dangos y ffordd o fyw ynddo.\nMae’r alltudiaeth hefyd yn cynnwys taith a dadleoli. Y tro hwn, o Jerwsalem i Fabilon. I rai, roedd hwn yn gyfnod o garchar, i eraill roedd yn gyfle gwych i fanteisio’n economaidd. Ond er hynny, roedd cael eu dadleoli o wlad yr addewid yn brofiad chwerw i’r rhai oedd yn ofni Duw. ‘Sut y medrwn ni ganu cân yr Arglwydd mewn tir estron (Salmau 137.4) oedd eu cri – ymhell o Seion, ymhell o Dduw eu hargyhoeddiad.\nRoedd y symudiad yn y ffordd yr oedd Duw’n cael ei weld ymhell o wlad yr addewid yn sylfaenol. Agorodd y profiad newydd o Dduw y ffordd i ffydd fynegi ei hun, wedi’i rhyddhau i’i dadleoli, hyd yn oed pan oedd y wlad yn dal yn addewid bod dychwelyd iddi’n ddisgwyliad cadarn. Roedd y darganfyddiad hwn (fel yng ngweledigaethau Eseciel wrth afon Cebar) nid yn gymaint o newid y patrwm diwinyddol – roedd Iahwe wedi cael ei addoli’n Duw nefoedd a daear ers cryn amser – ag o godi Duw o le penodol, o ddarn penodol o dir, ac awgrymu nad un ffordd yn unig sydd yna o edrych ar, a darganfod, a dod i adnabod, yr Arglwydd.\nYn y Testament Newydd, gallwn gyfeirio at brofiadau Paul sy’n cael eu hadrodd yn 2 Corinthiaid 12:1f neu o’r apostol, mewn carchar Rhufeinig ond yn llawn gobaith a hyder o’r atgyfodiad (Philipiaid 3:10). Mae’r ddau yn dangos nad yw’r cyd-destun yn cyfyngu ar ffydd nad yw’n gallu gweld beth yw’r diwedd ond sy’n gwahodd ffydd ac ymddiriedaeth. Mae ffydd yn cael ei ffurfio gan gyd-destun ond nid yw’n cael ei erydu ganddo.\nSut y gallai’r sylwadau hyn effeithio arnom ni heddiw? Mae’n hawdd ceisio darganfod diben moesol neu ddiwinyddol yn y digwyddiadau o’n cwmpas: beth mae’n ei olygu neu beth yw gwers Duw? Er yn ddealladwy, mae’n debyg nad dyma’r cwestiynau y dylid eu gofyn. Y tu ôl i fynegiant ffydd, mae’r syniad fod Duw yn cyfeirio digwyddiadau, fel rhyw chwaraewr gwyddbwyll dwyfol, yn gyfeiliornus. Mae’r profiad o ecsodus ac o alltudiaeth yn awgrymu fod yna gryn dipyn i’w ddysgu a bod y grefft o ystyried yn fyfyrgar yn dod ag atebion sy’n awgrymu nid yn gymaint atebion ond cyfarwyddiadau, sut i aros yn ffyddlon pan fo bywyd yn gwasgu ac yn heriol.\nMae’r eglwys yn rhannu’r amddifadedd sydd i’w deimlo ar draws cymdeithas ar hyn o bryd. Mae cyfyngiadau ar addoli o dan do, problemau ynghylch cyfarfodydd cymdeithasol ac, i weinidogion, bod llawer o’r cysylltiadau wyneb yn wyneb, mewn argyfwng neu’n fwy cyffredinol, yn hynod o anodd eu cynnal. Mae llawer iawn o weinidogaeth wedi’i gyfyngu neu wedi crebachu gymaint nes bod dryswch ac ansicrwydd yn heriau gwirioneddol. Ac eto, o fewn hynny, mae yna ail drefnu addoli a chenhadu ar lein, ac, wrth i’r Nadolig ddynesu, mae yna greadigedd o amgylch defnyddio carolau a dathliadau’r gaeaf sy’n awgrymu fod addasu’n fwy naturiol a greddfol nag a fydden ni’n dybio.\nYn y Testament Newydd, tystiolaeth Sant Paul oedd nad oedd yn adnabod yr ‘olygfa bell’ ond ei fod yn gwybod bod yn rhaid iddo fod yn ffyddlon tan y diwedd un. Nid dal i lynu at gredo nad oedd digwyddiadau bob dydd yn rhoi mynegiant iddo oedd y penderfyniad hwn. Yn hytrach, roedd yn golygu ail ddysgu ac ail ddarganfod pethau yn nhrugaredd di-derfyn Duw. Nid cyd-ddigwyddiad hapus oedd y cyfle i rannu Crist gyda holl swyddogion y carchar, roedd Paul wedi darganfod diben yn y sefyllfa, er nad oedd yn amlwg beth fyddai’n digwydd yn pen draw. A oes yna fesur ar y graddau y mae Duw’n galw arnom ni i anghyfforddusrwydd parhaus, oherwydd, o fewn pwysau o’r fath, y mae bywyd yn ymddangos. Mae Sant Paul yn cadw realiti’r groes a’r atgyfodiad gyda’i gilydd yn ei lythyr at Gristnogion Corinth oherwydd, yr union adeg y mae marwolaeth wrth ei waith, mae bywyd yn atgyfodi hefyd (2 Corinthiaid 4:12).\nMae dysgu a deall beth sy’n digwydd o’n cwmpas ac oddi mewn i ni yn golygu disgwyl yn amyneddgar, sy’n wahanol iawn i ruthr bywyd a chynnydd. Mae’n caniatáu’r cyd-destun sy’n agor llwybrau newydd i fyfyrio a dyna pryd mae diben yn cael ei ddarganfod, yn hytrach na’r rheswm pam fod rhywbeth yn digwydd. Yn y pen draw, mae’n galw arnom ni i gyd, yn ddisgyblion ac yn weinidogion fel ei gilydd, i gael ein rhwymo wrth arferion da Duw, i beidio â digalonni ac i fyw gyda’r hyn y mae’n rhaid i’r Eglwys ei ddysgu, hyd yn oed os yw hyn yn edrych fel diliau’r nef, a diliau digon pitw hefyd.\nBy canonrobert October 20, 2020\nY Normal Newydd?


Beth ddylen ni ei wybod cyn prynu iPhone neu iPad ail-law? | Rwy'n dod o mac\nBeth ddylen ni ei wybod cyn prynu iPhone neu iPad ail-law?\nAfal | | iPad, newyddion, Tiwtorialau\nNesaf byddwn yn adolygu rhai agweddau pwysig iawn i'w hystyried os ydym yn ystyried prynu iPhone neu iPad ail-law.\nMae gwerthiannau ffôn ail-law wedi bod ar gynnydd yn ystod y misoedd diwethaf, ac mae bob amser yn dda ystyried ychydig o bethau cyn prynu cynnyrch gwerth Apple ail-law.\nBeth bynnag, os ydych chi am betio ar yswiriant, ar Amazon fe welwch lawer o fodelau o iPad neu iPhone wedi'u hadnewyddu gyda gwarant llawn:\nAfal iPhone X 64GB Llwyd ...\nAur Apple iPhone 8 64GB ...\nAfal iPad 9.7 (5ed ...\nApple iPad Pro 10.5 256GB ...\n1 Cyflwr corfforol yr iPhone neu'r iPad\n2 Statws ymarferoldeb dyfais IOS.\n3 Clo ICloud.\n4 Clo rhwydwaith\n5 Blwch ac ategolion\nCyflwr corfforol yr iPhone neu'r iPad\nMae llawer o werthwyr eisiau cael eu dyfeisiau oherwydd bod ganddynt unrhyw ddiffyg, naill ai oherwydd a curo, crafu neu gwympo. Mae'n bwysig cofio, os yw'r ddyfais wedi dioddef cwymp, er ei bod yn ymddangos ei bod yn iawn, gall fod yn bresennol difrod mewnol a gallwn gadw ein godidog iPhone neu iPad difetha a heb ein harian. Cyn prynu, gwiriwch gyda chwyddwydr, fframiau, sgrin, ffiniau, man llwytho, swyddogaeth botwm, ac ati.\nStatws ymarferoldeb dyfais IOS.\nCyn talu, prawf bob amser yr gweithredu, synwyryddion ysgafn, meicroffon, siaradwyr, sgrin gyffwrdd, camera. Mae'n bwysig eich bod yn gwirio'r holl agweddau hyn oherwydd efallai na fydd methiant rhai ohonynt yn dod o dan y gwarant a bydd yn rhaid i chi wneud taliad arall o arian ar gyfer eich atgyweirio.\nBod neb twyllo os ydyn nhw am werthu a iPhone neu iPad lle maent yn dweud wrthych mai dim ond ydyw wedi'i gloi gan iCloud. Byddant yn sicr o roi a precio lliw haul demtasiwn eich bod yn y pen draw yn talu heb wybod beth rydych chi newydd ei wneud. A. iPhone neu iPad wedi'i gloi gan iCloud yn hollol ddiwerth. Mae hyn yn clo yn deillio o lladradau, ffonau wedi'u darganfod. Os ydych chi'n prynu dyfais iOS rhwystro gan icloud byddwch wedi gwneud cost yn ofer.\nBlocio heibio icloud, gan siarad mewn geiriau annhechnegol, mae'n floc penodol sydd â Afal ar ddyfeisiau iOS mae hynny'n caniatáu i'r defnyddiwr gwreiddiol clowch y ddyfais rhag ofn dwyn neu golli. Hynny yw, dim ond y defnyddiwr gwreiddiol Gallwch ofyn am gael gwared â'r clo hwnnw o'r ddyfais. Naill ai gosod eich cyfrif icloud ar y ddyfais pan fydd yn gofyn amdani wrth gychwyn neu trwy gyflawni'r camau perthnasol gyda Afal. Felly mae'r agwedd hon yn un o'r pwysicaf wrth brynu iPhone neu iPad ail-law. Peidiwch â phrynu dyfais sydd wedi'i chloi gan iCloud oni bai eich bod chi eisiau a pwysau papur o'r Afal.\nLlawer o'r iPhone sy'n cael eu gwerthu wedi clo rhwydwaith. Beth mae hyn yn ei olygu? Syml iawn, gyda'r clo hwn dim ond gyda'r SIM Cwmni y mae wedi'i gaffael fel er enghraifft movistar, oren ...\nMae'n rhaid i chi edrych yn ofalus ers weithiau'r pris o allu rhyddhau'r ffonau hyn i'w defnyddio gydag unrhyw rai OES gall fod ychydig yn ddrud.\nBlwch ac ategolion\nPob dyfais Afal dewch â'u blwch ac ategolion wrth brynu newydd. Felly mae'n agwedd ddiddorol arall i'w hystyried. Mae'n well talu ychydig mwy i gael eich holl ategolion gwreiddiol. Gyda'r blwch gallwch hefyd wirio nifer y IMEI.\nFel rheol gyffredinol, fel rheol nid oes gan werthwyr unrhyw beth i'w guddio oddi wrth eu dyfeisiau. Ceisiwch gael y anfoneb o'r ffôn fel bod gennych dawelwch meddwl llwyr o'r trafodiad. Os yw'r gwerthwr ar frys i werthu'r ddyfais, dadansoddwch y sefyllfa yn ofalus. Mae'r gwerthiannau cyflym yn gallu bod yn nyth o problemau.\nMae'n amlwg bod pawb eisiau arbed rhywfaint o arian gyda'r amseroedd, ond mae'r ochr arall hefyd. Pobl sy'n ceisio manteisio ar y sefyllfa hon. Yr opsiwn gorau wrth brynu unrhyw ddyfais yw siop gorfforol, ond gan mai'r broblem yw'r pris, os oes rhaid i chi droi at yr opsiwn i brynu ohono ail lawCadwch yr awgrymiadau uchod mewn cof. Peidiwch â bod ar frys tra'ch bod chi'n edrych ar y ffôn. Byddwch yn ofalus a mynd gyda rhywun bob amser. Peidiwch byth â mynd ar ddyddiad fel hwn yn unig a llawer llai os yw yn rhywle anhysbys.\nCeisiwch aros i mewn lleoedd cyhoeddus lle mae digon o bobl yn pasio.\nAc fel y cyngor gorau ac olaf, os gallwch chi, ewch â rhywun sy'n ymwneud â theleffoni a chyfrifiadureg gyda chi.\nOs oes angen unrhyw gyngor arnoch neu os oes gennych unrhyw gwestiynau, byddaf yn hapus i ateb eich sylwadau.\nFel y dywedasom wrthych ar ddechrau'r erthygl, mae Amazon fel arfer yn lle da i ddod o hyd i fargeinion ar gynhyrchion Apple ail-law gan y gallwch ei ddychwelyd heb broblem rhag ofn na fydd yn eich argyhoeddi. Gallwch wirio'r holl gynigion sydd gennych ar hyn o bryd y ddolen hon.\nLlwybr llawn i'r erthygl: Rwy'n dod o mac » Cynhyrchion Apple » iPad » Beth ddylen ni ei wybod cyn prynu iPhone neu iPad ail-law?\nHelo, rydw i ar fin prynu iPhone ail-law, mae gen i anfoneb siopa y mae'n rhaid i mi ei gwirio i wybod bod popeth yn iawn\nAllwch chi newid cyfrif iCloud o iPad, ar gyfer un arall?\nMae Apple ac IBM yn lansio'r don gyntaf o IBM MobileFirst ar gyfer iOS Apps\nDileu eich ffeiliau dyblyg gyda Taclus! i Mac


gobaith.cymru | T. Gwynn Jones Archives - gobaith.cymru - Un o wefannau y Cyngor Ysgolion Sul\nPêr fydd dy gofio, Iesu da\nPêr fydd dy gofio, Iesu da, a’r galon drist a lawenha; na’r mêl a’r mwynder o bob rhyw bod gyda thi melysach yw. Ni chenir cân bereiddiach ryw, nid mwynach dim a glywo clyw; melysach bryd ni wybydd dyn nag Iesu, Unmab Duw ei hun. Ti, obaith edifeiriol rai, ti wrth gyfeiliorn drugarhai; a’th geisio, […]


Agenda for Pwyllgor Craffu Addysg a Phlant on Dydd Iau, 6ed Mehefin, 2019, 10.00 yb\nDydd Iau, 6ed Mehefin, 2019 10.00 yb\nCofnodion wedi eu hargraffu PDF 330 KB Gweld Cofnodion fel HTML\nDerbyniwyd ymddiheuriadau am absenoldeb gan y Cynghorwyr\nJ.Jenkins a S. Najmi.\nCafwyd y datganiadau canlynol o fuddiant:\n5. Diweddariad am y Gwasanaeth Cerdd\nMae ei phlant yn defnyddio'r Gwasanaeth Cerdd ac mae perthnasau iddi'n gweithio yn yr Adran Addysg\nDIWEDDARIAD RHAGLEN DRAWSNEWID ANGHENION DYSGU YCHWANEGOL PDF 507 KB\nALN Report , eitem 4. PDF 698 KB\nALN Transformation Development Plan , eitem 4. PDF 2 MB\nRhoddodd Pennaeth y Gwasanaethau Addysg drosolwg o'r adroddiad a thynnodd sylw'r Aelodau at dri amcan cyffredinol y Bil Anghenion Dysgu Ychwanegol a'r Tribiwnlys Addysg (Cymru) a'r chwe maes ffocws (a nodir ar dudalennau 9 a 10 o'r adroddiad).\nRhoddwyd sylw i'r sylwadau/cwestiynau canlynol wrth drafod yr adroddiad:\nNododd yr Aelodau fod y llinell amser yn yr adroddiad yn eithaf tynn a gofynnwyd a oedd yr adran yn hyderus y gallai gyflawni'r gwaith gofynnol o fewn yr amserlen. Dywedodd Rheolwr y Ddarpariaeth Anghenion Ychwanegol fod cryn dipyn o waith wedi'i wneud o ran cynyddu ymwybyddiaeth, gweithio mewn partneriaeth, yn benodol mewn perthynas â Chynllunio sy'n Canolbwyntio ar Unigolion (PCP), Cynlluniau Datblygu Unigol a Phontio Ôl-16. Roedd yr adran hefyd wedi nodi Hyrwyddwyr PCP i arwain hyfforddiant PCP, a ddylai sicrhau y bydd gan bob ysgol gynradd ac uwchradd Anogwr PCP erbyn diwedd 2020. Nodwyd hefyd bod yr awdurdod wedi arwain y cynllun peilot cychwynnol ar gyfer Cynlluniau Datblygu Unigol (CDU) yn Ysgol Glan-y-Môr a'r ysgolion sy'n ei bwydo, ac o ganlyniad mae'r rhan fwyaf o ysgolion yn gyfarwydd ag egwyddor PCP a CDU. Dywedodd Rheolwr y Ddarpariaeth Anghenion Ychwanegol ei bod yn hyderus bod y gwaith angenrheidiol yn mynd rhagddo'n dda.\nMewn ymateb i gwestiwn ynghylch y bartneriaeth â Bwrdd Iechyd Prifysgol Hywel Dda, dywedodd y Cyfarwyddwr Addysg a Gwasanaethau Plant fod y chwe awdurdod lleol o fewn Bwrdd Iechyd Prifysgol Hywel Dda yn gweithio gyda Swyddog Arweiniol Clinigol Addysg Dynodedig i gefnogi'r newidiadau. Er bod pryderon wedi'u mynegi mewn perthynas â chapasiti'r Bwrdd Iechyd i ddarparu clinigwr i fynychu pob ymweliad ysgol, mae'r Côd Ymarfer o fewn y Bil yn nodi'n glir yr hyn a ddisgwylir gan bob Bwrdd Iechyd a'i ddyletswydd mewn perthynas â darparu'r hyn sydd ei angen. Hefyd dywedodd y Cyfarwyddwr Addysg a Gwasanaethau Plant fod yr awdurdod, yn y rhan fwyaf o amgylchiadau, yn rhoi mwy o bwyslais ar gyngor y Bwrdd Iechyd nag ar adroddiadau ffurfiol strwythuredig, gan nodi y gallai gymryd hyd at 26 wythnos i lunio CDU. Fodd bynnag, roedd presenoldeb y bobl gywir, e.e. Therapyddion Lleferydd ac Iaith ac ati, mewn cyfarfodydd cynllunio yn galonogol. Cydnabu hefyd fod achosion mwy cymhleth yn cael eu hadolygu'n flynyddol a bod angen dull mwy ffurfiol o weithredu yn ystod y broses honno. Dywedodd Rheolwr y Ddarpariaeth Anghenion Ychwanegol fod gan y Bwrdd Iechyd Gr?p Llywio Amlasiantaeth y gall awdurdodau lleol weithio gydag ef, pe bai angen gwneud hynny.\nGofynnodd yr Aelodau am eglurhad ynghylch y dulliau ymgynghori a nodwyd yn adran 5(ii) o'r adroddiad ac am ragor o wybodaeth. Dywedodd Rheolwr y Ddarpariaeth Anghenion Ychwanegol mai'r blaenoriaethau oedd meithrin partneriaethau da rhwng rhieni a lleoliadau er mwyn cefnogi hawliau'r plentyn, a dylid cyfleu'r blaenoriaethau hyn yn glir i'r rhieni er mwyn iddynt allu deall beth i'w ddisgwyl. Roedd nifer dda'n bresennol yn y gweithdai a hysbysebwyd ac mae cysylltiadau â'r isadran cynhwysiant wedi gwella drwy ddefnyddio Swyddogion Cyswllt â Theuluoedd. Nododd y Cyfarwyddwr Addysg a Gwasanaethau Plant fod gweithdai wedi'u cynnal ar ... Gweld y cofnodion lawn ar gyfer eitem 4.\nDIWEDDARIAD AR Y GWASANAETH CERDD: MAI/MEHEFIN 2019 PDF 408 KB\nAdroddiad , eitem 5. PDF 406 KB Gweld fel HTML (5./2) 38 KB\nRhoddodd y Pennaeth Cwricwlwm a Llesiant drosolwg o'r adroddiad a thynnodd sylw'r aelodau at gyflawniadau diweddar a pharhaus y Gwasanaeth Cerdd.\nMewn ateb i gwestiwn ynghylch y diffyg y nodwyd yn yr adroddiad ei fod wedi gostwng dros y blynyddoedd blaenorol, dywedodd y Pennaeth Cwricwlwm a Llesiant mai £147,000 oedd y diffyg yn y flwyddyn flaenorol ac y gellid ystyried ei fod yn gysylltiedig ag elfen cyllid craidd y gwasanaeth.\nGofynnodd yr Aelodau am ragor o wybodaeth mewn perthynas ag integreiddio'r Gwasanaeth Cerdd yn y cwricwlwm newydd a'i effaith ar y ddarpariaeth yn y dyfodol. Dywedodd Cydgysylltydd y Gwasanaeth Cerdd fod cyfarwyddyd eisoes wedi'i gyhoeddi a bod llawer o'r meysydd a gwmpesir gan y Celfyddydau Mynegiannol eisoes ar waith, ond nid oedd yn glir a fyddai Llywodraeth Cymru yn rhoi cyfarwyddyd pellach. Dywedodd y Pennaeth Cwricwlwm a Llesiant fod rhai meysydd yn y Celfyddydau Mynegiannol sy'n gofyn am sgiliau trawsbynciol. Mae sawl awdurdod lleol wedi gosod Cerddoriaeth o fewn y Celfyddydau Mynegiannol, a hynny o bosibl er mwyn denu mwy o gyllid grant, ac mae eraill wedi cynnwys Cerddoriaeth yn y Dyniaethau. Nodwyd bod potensial a risg ynghlwm wrth bob un o'r modelau hyn, ond os ceir cyfarwyddyd pellach gan Lywodraeth Cymru, gallai'r sefyllfa fod yn wahanol iawn mewn chwech i naw mis. Nodwyd hefyd fod Llywodraeth Cymru yn dal cyllid yn ôl i ddefnyddio gwasanaeth ymgynghori i wella'r ddarpariaeth ledled Cymru, gyda maes gorchwyl i wella mynediad ac i edrych ar yr arferion gorau presennol. Gallai hyn lywio dyfodol y gwasanaeth ymhellach.\nEr eu bod yn cydnabod cyfyngiadau'r gyllideb, gofynnodd yr Aelodau am eglurhad ynghylch y costau a drosglwyddir i ddisgyblion a'r cyngor a roddir i ysgolion mewn perthynas â chostau. Dywedodd y Pennaeth Cwricwlwm a Llesiant fod ysgolion yn codi ffioedd amrywiol ar ddisgyblion e.e. £30 y tymor, a oedd yn cynnwys ensembles a gwersi. Ni chodir tâl ar ddisgyblion sy'n gymwys i gael Prydau Ysgol am Ddim na disgyblion sy'n astudio TGAU neu Safon Uwch Cerddoriaeth. Fodd bynnag, nid yw rhai ysgolion yn trosglwyddo'r ffioedd i ddisgyblion. Cydnabu Cydgysylltydd y Gwasanaeth Cerdd y gallai ysgolion gael gwersi cerddoriaeth ar gyfradd is o ffynonellau allanol, ond na fyddai'n cynnwys ensemble, cerddorfa a chyrsiau preswyl. Drwy godi tâl am wersi cerddoriaeth mae ysgolion a'r gwasanaeth wedi gweld gwelliant mewn presenoldeb, ymarfer a datblygiad. Dywedodd y Cyfarwyddwr Addysg a Gwasanaethau Plant fod y penderfyniad i godi tâl neu beidio yn fater i bob Corff Llywodraethu; gallant gael eu cynghori gan y Gwasanaeth Cerdd ond pob ysgol unigol sy'n gyfrifol am wneud y penderfyniad. Dywedwyd bod £86,289 ar gael gan Lywodraeth Cymru i gefnogi a gwella'r ddarpariaeth cerddoriaeth o fewn unrhyw un o naw maes posibl, a bod Cymorth Prydau Ysgol am Ddim yn un maes. Cydnabu'r Cyfarwyddwr y gallai ysgolion elwa ar gyfarwyddyd cliriach mewn perthynas â ffioedd a'r modd y cânt eu codi.\nGofynnodd yr Aelodau a fyddai modd gwneud unrhyw beth arall i annog cyfranogiad. Dywedodd y Pennaeth ... Gweld y cofnodion lawn ar gyfer eitem 5.\nEGLURHAD AM BEIDIO Â CHYFLWYNO ADRODDIAD CRAFFU PDF 29 KB\nPENDERFYNWYD y dylid dosbarthu'r wybodaeth i'r Aelodau y tu allan i broses y pwyllgorau.\nEITEMAU AR GYFER Y DYFODOL PDF 191 KB\nGan gyfeirio at y Diweddariad am y Strategaeth Ysgolion digidol, gofynnodd yr Aelodau am i'r wybodaeth ganlynol gael ei chynnwys yn yr adroddiad, neu ei nodi gyda'r adroddiad -\n- Sut y caiff y strategaeth ei hariannu a lefel y gwariant cyfalaf\n- Yr hyfforddiant sydd ar gael i athrawon\n- Ysgolion sy'n llwyddo yn y maes hwn ac ysgolion sy'n gwneud llai o gynnydd\n- Lefel y cymorth a roddir i lywodraethwyr ysgol i ddeall yr agenda hon\n- Y cymorth sydd ar gael gan yr adran i ysgolion nad oes ganddynt y seilwaith angenrheidiol. Ai mater i ysgolion mewn ardaloedd gwledig yn unig yw hwn?\n- Y strategaeth mewn perthynas â'r newidiadau i'r cwricwlwm newydd\nHefyd, adolygodd yr Aelodau benderfyniad y Pwyllgor i ddosbarthu'r Agenda ar gyfer y cyfarfod yn electronig yn unig, a chytunwyd y byddai pob cyfarfod yn y dyfodol yn ddi-bapur - gan gydnabod y byddai pob cyfarfod o'r Cyngor yn ddi-bapur o 2 Medi 2019.\n7.1 - cytuno ar y rhestr o eitemau ar gyfer y dyfodol a oedd i'w hystyried yn y cyfarfod nesaf ar 4 Gorffennaf 2019\n7.2 – y dylai pob cyfarfod o'r Pwyllgor Craffu Addysg a Phlant yn y dyfodol fod yn ddi-bapur.


Athro/athrawes Cwricwlwm i Gymru - Eteach\nAthro/athrawes Cwricwlwm i Gymru\n14th June 2022 12:05 PM\nJob ID: 1242692\nMae llywodraethwyr yr ysgol yn awyddus i benodi athro neu athrawes i ddysgu pwnc neu bynciau sydd i’w cytuno gyda’r ymgeisydd. Mae’r ysgol wedi bod yn flaengar dros ben wrth fireinio’r ddarpariaeth a’r addysgeg i adlewyrchu gofynion Cwricwlwm i Gymru ac rydym eisoes yn cynllunio i ddatblygu hyn ymhellach. Bydd yr athro neu athrawes newydd yn rhan allweddol o’r cynlluniau ar gyfer hyn, yn ogystal â sicrhau cwricwlwm sydd yn eang a chytbwys.\nCroesawn ceisiadau gan athrawon i addysgu o fewn unrhyw un o’r Meysydd Dysgu a Phrofiad ac yn benodol o fewn y disgyblaethau canlynol:\n•\tGwyddoniaeth a Thechnoleg (Technoleg Bwyd)\n•\tMathemateg a Rhifedd\n•\tIeithoedd, Llythrennedd a Chyfathrebu (Saesneg)\nNifer disgyblion ym mis Medi 2021: 1850\nNifer yn y Chweched Dosbarth: 200\nDyddiad cau: Dydd Mawrth (14/6/22) (Canol dydd)\nGofynnwn i ymgeiswyr e-bostio’r ffurflen gais a chysylltu â’r ysgol i gadarnhau eu bod wedi ei derbyn.\nCwricwlwm i Gymru Mai 2022


maes-e.com • Dangos pwnc - Pump am y Penwythnos - 11/4/08\nPump am y Penwythnos - 11/4/08\ngan Dwlwen » Gwe 11 Ebr 2008 10:45 am\nBeth yw'r peth rhyfedda' i wneud i chi chwerthin?\nBeth yw'r peth rhyfedda' i wneud i chi lefain?\nPryd oedd y tro diwetha' i chi gael rhywbeth am ddim?\nEnwch un peth 'dych chi'n difaru ei wneud?\nEnwch un peth 'dych chi'n difaru peidio â'i wneud?\nRe: Pump am y Penwythnos - 11/4/08\ngan Hogyn o Rachub » Gwe 11 Ebr 2008 11:11 am\nMae sawl peth rhyfedd yn gwneud i mi chwerthin yn afreolus pan nad ydyn nhw'n bethau ofnadwy o ddoniol. Yn ddiweddar roeddwn i'n cyfieithu darn o waith ac roedd cam-deipio yn y Saesneg yn dweud "the Welsh Pubic Service". Ro'n i'n edrych yn wirion yn chwerthin ar y sgrîn i mi'n hun, dwi'n siwr.\nDdim byd - heb wneud ers ymhell dros ddegawd!\nDyn ag wyr. Mae'n siwr bod rhywun wedi prynu diod i mi ryw ben nad ydw i wedi talu amdanynt - ond bod yn slei 'di hynny yn hytrach na'i gael am ddim yng ngwir ystyr y gair!\nRhoi'r gorau i gael gwersi gitâr, yn bendant iawn. Byddwn i wrth fy modd.\nDw i'n meddwl parhau i wneud ysgrifennu creadigol ar ôl i mi ennill mewn eisteddfod leol blynyddoedd yn ôl. Dw i hollol allan o bractis, ddim yn meddwl mor greadigol ag oeddwn i'n gallu, methu ysgrifennu darnau hir yn y lleiaf ac wedi colli'r ddawn yn ofnadwy ers hynny.\ngan Jon Bon Jela » Gwe 11 Ebr 2008 11:21 am\nYr enw "Fanny Dribble" a roddwyd i fenyw yn America yn blentyn. Ces i ffit o chwerthin yn y gwaith, ac roedd rhaid i mi orwedd yn y stafell feddygol...\nDwi'm yn cofio\nPeidio cau ffenest yr ystafell molchi rhyw fis yn ôl - yr ail ladrad mewn 4 mis.\nEnwch un peth 'dych chi'n difaru peidio â'i wneud?[/quote]\nEto, gweler uchod.\ngan Chickenfoot » Gwe 11 Ebr 2008 12:31 pm\nYn 2003, gofynnodd Orig WIlliams os faswn i'n hoffi ddod lawr i Rhyl i hyfforddi fel reslar. Efalla mai fi fasa'r Celtic Warrior erbyn hyn. Wel, i ddweud y gwir sa'n well gen i fod yn Welsh Dragon, ond dyna fo.\ngan Dwlwen » Gwe 11 Ebr 2008 1:28 pm\nGwylio'r marathon ar y teledu llynedd.\nTocyn sbar i Los Campesinos neithiwr\nPrynu byrgr ar y ffordd adre\nGolchi'r llestri a chlau'r ty\ngan Chickenfoot » Gwe 11 Ebr 2008 3:45 pm\n90% o'r dw i wedi dweud pan allan nos Wener a/neu Sadwrn\ngan joni » Gwe 11 Ebr 2008 4:01 pm\ny boi ma ar blatfform drennau Bratislava. Nath e ddod oddi ar y tren, agor ei siwtces a ffymblo ambiti ynddo fe am ychydig. Ar ol sbel, o'dd e wedi adeiladu ci plastig ar olwynion. Nath e 'gerdded' y ci lawr y platfform a mas o'r orsaf. Croeso i bratislava, joni. Ffwcing bizarre.\nSai'n cofio. Dim byd rhyfedd iawn sen i'm yn meddwl.\nGes i £25 o'r banc am i fi newid acownt yn ddiweddar.\nDwi'n difaru peidio a gwneud ******. O'dd hi'n smart.\ngan Chickenfoot » Gwe 11 Ebr 2008 4:13 pm\nYn 2003, pan roeddwn i dal yn feddwl bod obaith i fi fel newyddiadurwr - I was very young - roeddwn i'n cael lot o cds am ddim gan wahanol gwmniau. Ges i albym y Super Furries ymysg eraill. Hefyd, es i Wakestock am ddim , a pnawn Dydd Gwener oedd "Free Movies at the Mutliplex Day". Granted, y tri cyntaf i mi weld oedd Daddy Day Care, Kangaroo Jack a Charlie's Angels 2 (Drew Barrymore: phnrrrrrr), ond roedd o dal yn ffordd neis o dreulio pnawn dydd Gwener.\ngan krustysnaks » Gwe 11 Ebr 2008 4:53 pm\nRhyw hen salm bisâr yn y Capel cwpwl o flynyddoedd yn ôl. Nes i fyrstio allan yn chwerthin yng nghanol un o'r darnau tawel rhwng y cymalau... Wps.\nGweld dynes yn rhoi genedigaeth ar 'Dawn ... gets a baby'.\nPrynais i bâr o esgidiau a throwsus yn ddiweddar ond Mam dalodd.\nMynd i'r sinema i weld Galaxy Quest.\nSôn am rywbeth oedd yn berthnasol ond nes i anghofio amdano mewn cyfweliad ddoe.\ngan Chickenfoot » Gwe 11 Ebr 2008 5:11 pm\nGobeithio 'roedd y gwaith camera yn discreet.


Llawn Amgaeedig gyfnewidiadwy worktable GS-4020CE - Laser Tsieina Dongguan Glorystar\nNodweddion Cynnyrch ● Gyda dylunio lloc gwmpas llawn, lleihau ymbelydredd laser ac osgoi unrhyw anaf mecanyddol. ● Mabwysiadu'r worktable cyfnewid i arbed llwytho a dadlwytho amser, ac i chieve effeithlonrwydd gwaith uchel. ● Uchel union malu offer ac offer rac, swn isel a manylder uchel. ● cydrannau niwmatig SMC, rheoli smart i fynd yn berffaith pwysedd isel pinsio. diwydiant sy'n gymwys a ddefnyddir yn eang mewn pob math o ddiwydiannau cynhyrchion metel fel prosesu metel ddalen, offer coginio a ...\n● cydrannau niwmatig SMC, rheoli smart i fynd yn berffaith pwysedd isel pinsio.\npŵer laser 1000W, 1500W, 2000W, 3000W, 4000W, 6000W (Dewisol)\nardal gweithio 4000 * 2000mm\nDefnydd o ynni gyffredinol <18KW\nmodd trosglwyddo Pinion a Rack, Gyrwyr Dwbl\ndimensiwn: 10000 * 3600 * 2000\nBlaenorol: Llawn Amgaeedig gyfnewidiadwy worktable GS-6015CE\nnesaf: Math Agored Fiber Metal Laser Cutting Machine GS-3015E\n2000W Laser Fiber Cutting\nFiber 2kw Cutting Laser\nCaeodd GS-3015CE / GS-6020CE llawn a Chyfnewid ta ...


Young People Survey - Welsh | Mind, the mental health charity - help for mental health problems\nHome News & campaigns Campaigns Young People Survey - Welsh\nArolwg Pobl Ifanc Mind\nMae angen Mind ar bobl ifanc yn fwy nag erioed. Mae un o bob wyth wedi cael diagnosis o broblem iechyd meddwl ond, yn Lloegr, dim ond 25% o’r rheini sydd angen triniaeth sy’n gallu cael gafael arni ac, yng Nghymru, dydy’r targedau asesu ar gyfer gwasanaethau iechyd meddwl plant a’r glasoed ddim yn cael eu cyflawni o hyd. Mae angen i hyn newid.\nMae gennym ni gynllun ar gyfer cyrraedd pobl ifanc 13-24 oed a gwella’r gefnogaeth sydd ar gael iddyn nhw. Rydyn ni wedi bod yn siarad â phobl ifanc, rhieni ac athrawon, ond y cam nesaf yw clywed gan bobl ifanc am eu profiadau o iechyd meddwl a lles y tu allan i’r ysgol.\nMae pobl ifanc wedi dweud wrthym eu bod yn aml yn teimlo nad yw pobl yn gwrando arnyn nhw wrth wneud penderfyniadau sy’n effeithio ar eu bywydau nhw. Rydyn ni am wneud yn siŵr bod pobl ifanc o bob cefndir yn cael lleisio eu barn am iechyd meddwl a lles.\nArolwg Pobl Ifanc Mind yw cam cyntaf y broses hon. Arolwg ar-lein yw hwn ar gyfer pobl ifanc 13-24 oed ac mae’n lle diogel a dienw i bobl ifanc roi eu barn am iechyd meddwl a lles.\nDrwy gymryd rhan, gall pobl ifanc ddylanwadu’n uniongyrchol ar y gwaith mae Mind yn ei ddatblygu dros yr ychydig flynyddoedd nesaf, a’r pethau penodol sydd angen gwella.\nCliciwch y ddolen i lenwi’r arolwg.


Beirniadu ymateb San Steffan i helynt heintio gwaed – Golwg360\nBeirniadu ymateb San Steffan i helynt heintio gwaed\nCafodd miloedd o bobol eu heintio yn y 1970au a'r 1980au\nmontuno (CC BY-SA 2.0)\nMae ymgyrchwyr wedi beirniadu ymateb nifer o lywodraethau San Steffan i’r helynt heintio gwaed yn y 1970au a’r 1980au, wrth i ymgyrchydd o Gymru egluro ei bod hi’n galw am bolisi cenedlaethol.\nCafodd miloedd o bobol eu heintio â HIV a hepatitis C yng ngwledydd Prydain, a bu farw ryw 2,400 ohonyn nhw yn un o’r trychinebau triniaeth gwaethaf yn hanes y Gwasanaeth Iechyd.\nOnd doedd dim meddygon arbenigol o Gymru yng nghyfarfodydd y Gynghrair Hemoffilia ar lefel Brydeinig, yn ôl Lynne Kelly o Hemoffilia Cymru.\nAc mae’n dweud bod y rheiny oedd yn y cyfarfod yn dweud nad “eu problem nhw” oedd y sefyllfa, yn groes i safbwynt clinigwyr yng Nghymru.\n“Roedd fy nghefnder newydd farw [yn 2011], felly yn amlwg roedden ni wedi byw trwy’r profiad o aelod o’r teulu’n marw,” meddai.\n“Ro’n i’n teimlo bod yr holl faterion ro’n i wedi’u casglu o’r cleifion yng Nghymru, yn amlwg o ran diffyg cefnogaeth ariannol, diffyg darpariaeth ar gyfer monitro hepatoleg, a doedd jyst dim awydd yn y cyfarfodydd hynny er mwyn rhoi sylw i’r materion hynny.\n“Es i fel cynrychiolydd Cymreig a fy nheimlad i oedd eu bod nhw’n gweld Cymru fel mater ymylol iawn, ac roedd hynny’n rywbeth oedd angen ei ddatrys yng Nghymru.\n“Roedd pobol yn marw ac roedden nhw’n ceisio cyrraedd y cyfarfodydd – maen nhw’n teithio am filltiroedd i gyrraedd gan ddisgwyl y byddai rhywbeth yn cael ei wneud… fyddai cofnodion ddim yn cael eu cylchredeg, fydden ni ddim yn cael agenda, byddech chi’n cae eich hepgor oddi ar y rhestr cylchredeg.\n“Ro’n i jyst yn teimlo fy mod i’n cael fy ngweld fel rhywun sy’n achosi trafferth mewn gwirionedd, oherwydd dw i’n mynd gyda fy rhestr o faterion, byddwn i’n cyflwyno’r materion oedd yn effeithio pobol yng Nghymru ond yn syml, maen nhw’n symud ymlaen i’r eitem nesaf ac yn dweud ‘o wel, problem Gymreig yw honnno’.\n“Byddwn i’n dweud bod Llywodraeth Cymru yn amlwg wedi cael eu briffio gan San Steffan, felly doedden nhw ddim yn teimlo bod angen ymchwiliad cyhoeddus.”\nTeulu Christopher Kapessa yn ennill adolygiad barnwrol dros ei farwolaeth yn afon Cynon\nY gred yw fod Christopher Kapessa wedi cael ei wthio i mewn i afon Cynon gan fachgen 14 oed ym mis Gorffennaf 2019\nCymru’n brechu’n gyflymach ‘oherwydd eu bod nhw’n gallu dibynnu ar gyflenwad Lloegr os ydyn nhw’n rhedeg allan’\n"Rydyn ni’n syml yn fwy effeithiol yn defnyddio ein cyflenwad," meddai Llywodraeth Cymru wrth ymateb


Dulliau cosbi - Revision 1 - TGAU Hanes - BBC Bitesize\nSut oedd crwydriaid yn cael eu trin yn oes y Tuduriaid\nRoedd crwydriaid yn cael eu trin yn llym yn oes y Tuduriaid. Pasiwyd deddfau er mwyn cosbi crwydriaid mewn gwahanol ffyrdd. Ar y cychwyn roedd cardotwyr a chrwydriaid yn cael eu trin yn yr un modd. Ond, gydag amser defnyddiwyd dulliau gwahanol ar gyfer y rhai oedd yn wirioneddol dlawd o ganlyniad i henaint, salwch neu anabledd, a’r rhai oedd yn abl ond yn gwrthod gweithio.\n1495 Roedd crwydriaid yn cael eu rhoi mewn cyffion am dri diwrnod. Ar ôl hynny roedden nhw’n cael eu hanfon yn ôl i’r plwyf ble’u ganwyd.\n1531 Roedd crwydriaid yn cael eu chwipio a’u hanfon yn ôl i’r plwyf ble’u ganwyd. Roedd pobl a oedd yn troseddu'n aml yn cael eu cosbi’n llymach.\n1547 Roedd crwydriaid oedd yn cael eu dal yn cardota yn cael eu gwarthnodi â V ar eu talcen ac yn cael eu gorfodi i fod yn gaethweision am ddwy flynedd. Byddai pobl a oedd yn troseddu'n aml yn cael eu dienyddio. Cafodd y ddeddf honno ei diddymu dros gyfnod o dair blynedd.\n1601 Deddf Tlodion Elisabethaidd - sefydlwyd trethi lleol er mwyn rhoi arian i gynorthwyo’r tlawd yn yr ardal a darparu gwaith iddyn nhw. Ond, roedd y rhai oedd yn gwrthod gweithio yn cael eu chwipio ac yn cael eu hanfon i dŷ cywiro. Roedd cardotwyr yn cael eu chwipio nes bod eu cefnau yn gwaedu ac fe’u hanfonwyd yn ôl i’w man geni.


maes-e.com • Dangos pwnc - "Question Time" Aberystwyth\n"Question Time" Aberystwyth\ngan Garnet Bowen » Gwe 20 Chw 2004 12:58 pm\nGarnet Bowen a ddywedodd: Dwi'n meddwl fod hyn ychydig yn anheg efo'r BBC. Mae lleoliadau'r rhaglen yn cael eu hysbysebu wythnosau o flaen llaw, a mae gan unrhywun hawl i fod yn rhan o'r gynulleidfa. A fel arfer, mae nhw'n cysylltu gyda'r pleidiau gwleidyddol lleol, a grwpiau pwyso fel CYI, Cymuned etc., i estyn gwahoddiad iddyn nhw i fynychu'r recordiad. Efallai mai di-faterwch pobol Aber sydd ar fai yn fama, a nid y BBC?\nDyw hyn ddim yn wir.\nMi wnath y Blaid gysylltu a'r rhaglen yn 'cwyno' nad oedd gwahoddiad wedi dod mas i'r Blaid i ddanfon cynrychiolwyr (fel Pawb a'i Farn yn neud). Wedodd Alison Fuller (neu beth bynnag yw enw'r fenyw sy yng ngofal ymchwilio QT) fod dethol a dewis y gynulleidfa yn broses bron yn wyddonol a theg ac fod traws doriad eang o bob lliw, llun, cefndir gwleidyddol, ayb yn mynychu i gael cydraddoldeb. Bolycs. Pan o'n i'n gweithio yn yr Undeb Myfyrwyr flynyddodd yn ol mi nath hi gysylltu yn uniongyrchol a fi yn estyn gwahoddiad i fi a tua deg o fyfyrwyr i fynychu.\nElla bod petha wedi newid erbyn rwan, ond mi ydw i'n gwbod eu bod nhw wedi bod yn cysylltu efo grwpiau pwyso lleol yn y gorffenol. Ond mi ydw i'n teimlo bod pobol yn bod ychydig yn anheg. Mae lleoliadau'r rhaglenni'n cael eu hysbysebu 3 wythnos ymlaen llaw, ac mae gwahoddiad agored i unrhyw un fynychu. Mi ges i gyfle i fod yn y gynulleidfa y tro ola' oedd y rhaglen yng Nghaernarfon.\ngan garynysmon » Sad 21 Chw 2004 12:24 am\nWnesh i ddim gwylio'r rhaglen, gan fy mod yn Clwb Cymru ar y pryd\nOnd o be rwyf wedi'i ddarllen ar wefan Question time, y mae'n amlwg fod bron ddim naws Gymraeg, neu hyd yn oed Gymreig, yn perthyn i'r rhaglen. A ydi'n bosib fod y BBC ofn cael 'replay' o be ddigwyddodd pan roedd y sioe yng Ngaernarfon, a'r holl stwr ynglyn a Cymuned?.\ngan Sosij Fowr » Llun 23 Chw 2004 10:22 am\nGarnet Bowen a ddywedodd: Dwi'n meddwl ei bod hi'n hollol anheg bod Laura Jones wedi goro trio cystadlu efo 3 asgellwr chwith o sylwedd, yn enwedig heavyweight fel Ann Clwyd. Pam fod y Toriaid Cymreig yn gadael iddi fynd ar y rhaglen pan fysa Felix Aubel, David Davies, Peter Rogers, Glyn Davies, neu Guto Bebb wedi medru gwneud cymaint gwell sioe ohoni?\ntrio cystadlu efo gwrthwynebwyr gwleidyddol ydi gwaith Laura Jones, mae hi wedi sefyll etholiad er mwyn cael y fraint o ddadlau ar faterion y dydd er gwell ei chyd-Gymry.\no ni'n barod i roid cyfla i'r hogan, er fy mod i wedi ffurfio rhagfarnau nid oherwydd y ffaith ei bod yn ferch lled-ddeniadol (yng nghyd-destun Edwina Fart a Sue 'Wurzel Gymij' Esecs) ond ar ol gwrando arni rhaid deud mai fflwff yn unig sydd rhwng ei chlustiau. ma'r cynghorydd bro gwaetha efo mwy o ddealltwriaeth na hon.\nanffodus mai hon oedd yn cynrychioli'r Cynulliad ar y panel, ac eto, mae hi'n gynrychioladol o'r twll yna\nsud ffec ma parot di-glem yn ffeindio'i hun yn y Cynulliad, ond ma boi da fatha Peter Rogers yn cael ei alltudio gan y Toriaid?\nhen bryd i Adam Price ddod i'r Cynulliad i chwipio rhwyfaint ar dintysau diog PC\nBoed Sosij Fowr\nNeu Sosij Fach\nYr un yw'r owt-cum\nYmunwyd: Iau 08 Ion 2004 10:46 am\nLleoliad: fyny tintws Tina Tats\ngan Garnet Bowen » Llun 23 Chw 2004 10:27 am\nSosij Fowr a ddywedodd:\nDigon gwir. Ond eto mae gan y Blaid Geidwadol rywfaint o reolaeth dros pwy mae nhw'n ei yrru i ymddangos ar y rhaglenni yma, a mi ddylsa eu bod nhw'n gallach na gyrru hogan ifanc di-brofiad fel Laura Jones i wynebu ffigwr mor brofiadol ac Ann Clwyd.\nAnn v Laura\ngan Clarice » Llun 23 Chw 2004 11:29 am\nGarnet Bowen a ddywedodd: mi ddylsa eu bod nhw'n gallach na gyrru hogan ifanc di-brofiad fel Laura Jones i wynebu ffigwr mor brofiadol ac Ann Clwyd.\nO be o'n i'n gallu gweld odd y ddwy mor pathetic â'i gilydd..\n"o ie cnydau GM, pwnc dadleuol iawn, yn anffodus does gyda fi ddim barn arno.."\nOes gan Ann Clwyd farn ar unrhywbeth heblaw Irac erbyn hyn?\ngan sbesh » Iau 26 Chw 2004 5:00 pm\njyst moyn gweud nes i lwyddo i gael tocynnau i'r rhaglen( gweitha'r modd) a cefais fy 'grillo' gan yr Alison Fuller hollol hiliol amharchus am baham roeddwn i'n awyddus i fynd ar y sioe. Mewn gwirionedd, ces i ddadl masif efo hi dros y ffon oherwydd unwaith i mi gynnig pwysigrwydd trafod gwleidyddiaeth Cymru wedodd hi 'Now, if we were in Stoke on Trent, we wouldn't discuss local issues now, would we? We only want National and International issues that will attract the relevant audience!!!!' felly pwff i Gymru yw agwedd Question Time.hollol hurt.\nar y noson ei hun, rhoddon nhw darn o bapur efo pynciau'r dydd arno- pynciau heb un agwedd cymreig, ac er oedd cyfle i ni sgwennu cwestiwn am bwnc heblaw y rheiny ar y daflen, ni chafodd un cwestiwn newydd ei godi ar y rhaglen.\nodd gen i fy llaw fyny i siarad drwy'r adeg gydar llaw, a gofyn yr un hen bobl boring wnaethon nhw\nlaura jones, laughing stock. ann clwyd- tax people when their dead!!!!beth?\nadam price- gwych pan oedd e actiwli yn cael cyfle i siarad. simon weston- clueless, a darcus how- off ei ben yn llwyr!!\ngan dave drych » Gwe 27 Chw 2004 5:39 pm\nc'mon. mae laura jones yn ffit. os fyse hi'n rhedeg ei hymgyrch etholiadol yn gwisgo bicini fyswn i'n pleidleisio drosti. o na, mae'n Tory. be di'r pwynt o QT ymweld a wahanol ardaloedd o prydain os nad oes unryw materion lleol yn cael eu trafod. a na fyddi'n rhatach i gynnal debate am faterion prydeinig a rhyngwladol yn llundain? blydi new labour!!


Gwenu dan Fysiau: Delweddau Rhydd (Flickr a Geograph)\nOes gyda chi gyfrif Flickr neu wasanaeth debyg? Os oes, pa drwydded ydych yn roi ar eich lluniau? Efallai nad ydych erioed wedi meddwl am y peth. Ar Flickr y gosodiad rhagosodedig yw 'All rights reserved', sy'n golygu na chaiff neb ddefnyddio eich delweddau heb eich caniatad.\nOs nad oes ots gyda chi os yw pobl yn befnyddio eich lluniau/fideo/darn cerddoriaeth ayyb, gallwch roi trwydded Creative Commons iddynt, sydd yn rhoi hyn a hyn o hawliau i fobl ddefnyddio eich gwaith heb ganiatad, ond cyn belled a'u bod yn cydnabod mai chi wnaeth y gwaith gwreiddiol. Fe allwch osod rhai amodau, fel ddim gwaith masnachol, dim addasu ayyb drwy ddewis gwahanol drwyddedau.\nPrif bwrpas y rhain yw peidio cyfyngu creadigrwydd yn y pen draw. Defnydd arall yw galluogi pobl fel fi i ychwanegu delweddau at erthyglau Wicipedia er mwyn iddynt ymddangos yn fwy deiniadol (fel erthygl Eglwys Sant Teilo, diolch i Traed Mawr).\nFelly fel oeddwn i'n ddweud, os ydych yn tynnu lluniau a'u rhoi ar Flickr, beth am eu gwneud ar gael i eraill? Gallwch unai dewis trwydded yn ôl pob llun, neu newid trwydded eich holl luniau.\nDwi wedi bod yn meddwl gwneud cofnod blog am hyn ers amser, ond bu trafodaeth ar Wicipedia heddiw am wefan arall sy'n ffynhonell lluniau rhydd, sef Geograph. Mae hwn yn ardderchog, gan y gallwch chwilio am ddelwedd drwy fap (cofiwch zoomio fewn). Un problem wrth gyfrannu ato fydd bod â'r mynedd i ddarganfod cyferinod map OS i bob man - welai nunlle ar y wefan sy'n dweud ffordd hawdd o ddod o hyd i hyn. Siawns bod ateb i gael rhywle.\npostiwyd gan Rhys Wynne, 7:29 pm\nDw i'n postio stwff dan y trwydded Attribution 2.0 Generic; caiff unrhyw un ddefnyddio fy lluniau, heb ofyn, os nad ydyn nhw'n wneud arian ma's o'r defnydd, ac yn rhoi fy enw.\nNid bod unrhywun sy'n gweithio yn y cyfryngau Cymraeg yn mynd i foddran gyda phethau fel 'na.\nWel, bron neb.\nsylw gan Nic, 9:57 pm\nDw i'n postio stwff dan y trwydded Attribution 2.0 Generic; caiff unrhyw un ddefnyddio fy lluniau\nWedi gwneud yn barod :-)\n(Ydw i wedi cael yr Eisteddfod cywir?)\nOs ti ddim eisiau i wneud wneud arian ohonynt, efallai dylet ddefnyddio trwydded 'Noncommercial'. Dwi ddim yn meddwl bod trwydded Attribution 2.0 Generic yn cyfyngu hynny - ond dwi ddum yn 100% siwr.\nsylw gan Rhys Wynne, 7:34 am\nEfallai. Dw i ddim yn poeni gormod am yr arian a fod yn onest - a byddai trwydded "non-comm" yn stopio pobl fel y cwmni wnaeth Porth y Byddar (a ddefynddiodd fy llun o'r graffiti yn Llanrhystud) rhag gael stwff.\nTi'n iawn am y Steddfod, dw i'n meddwl, 1976 yw e.\nsylw gan Nic, 8:16 am\nDwi'n gymeryd na chefaist ti gydnabyddiaeth - cheeks! Gobeithio gawson nhw e-bost cas ;-)\nEfallai nai newid fy nhrwydded i i non-comm hefyd - ti byth yn gwybod pwy ddenfyddith dy luniau ac elwa oddi wrthynt.\nsylw gan Rhys Wynne, 9:16 am\nWps, na, rhaid mod i ddim wedi esbonio'n iawn. Gofynnon nhw am ganiatâd i ddefynddio'r llun, a rhoddais i fe yn llon, ond 'sai'r trwydded wedi dweud "non-commercial use only" efallai na fydden nhw wedi gofyn.\nMae'n boddran fi mwy pan bydd rhywun fel Golwg yn defynddio lluniau, heb ofyn caniatâd, heb roi cydnabyddiaeth ac yn sicr heb gynnig talu amdanyn nhw.\nsylw gan Nic, 11:19 am\nAh, dwi'n gweld - ac yn cytuno\nsylw gan Rhys Wynne, 11:45 am\nOs wyt ti'n mynd i Multimap\nAc yn gosod cyfeiriad neu god postyn y blwch ymchwil, bydd rhif grid y cyfeiriad yn ymddangos ar waelod y dalen o dan y map.\nsylw gan Alwyn ap Huw, 7:12 pm\nDwi'n rhoi CC ar rai o fy lluniau.\nOnd mae werth meddwl am y peth cyn gwneud:\n(ON mae'r Register yn anti-CC iawn, am rhyw reswm)\nsylw gan Mei, 6:05 pm\nDim ond pobl sy'n dewis trwydded CC sy'n rhoi i fyny i'w hawlfraint; mae braidd yn sili i ddweud bod croeso i bobl ddefynddio dy luniau heb dy dalu, ac wedyn cwyno eu bod nhw wedi wneud.\nEr mod i wedi wneud hynny, uchod.\nsylw gan Nic, 7:48 pm